title: Pyramido

text: Aarrekorttien lisäksi on joukkoon sekoitettu tapahtumakortteja. Jos pelaaja saa vuorollaan tällaisen tapahtumakortin, hänen täytyy heti toimia kortin antaman ohjeen mukaan, paitsi jos kyseessä on aarrekorttien menetyksestä ja pelaajalla ei ole ainuttakaan, jolloin hän ei tietenkään menetä niitä. Toimittuaan kortin ohjeiden mukaisesti, se poistetaan pelistä.


title: Pyramido

text: Mitä kunkin tapahtumakortin symboli tarkoittaa:


title: Pyramido

text: Kun toisenkin pinon kaikki kortit on käytetty, otetaan esiin kolmas ja viimeinen pino.


title: Pyramido

text: Tällä finaalikierroksella on jokaisen aarrekortin arvo neljän pisteen arvoinen, ja jos joku ei tähän mennessä ole ollut oikein onnekas aarrekorttien saamisessa, voi nyt taidolla ja tuurilla ohittaa kaikki muut...


title: Pyramido

text: Jos pelissä on mukana 4 tai 5 pelaajaa, niin tilanne muuttuu entistä mielenkiintoiseksi, sillä jos joku nyt löytää arteen, jota hänen ei pitänyt löytää, hän karsiutuu pelistä pois. Jäljelle jäänet jatkavat peliä normaalisti toivoen, ettei heille käy samoin...


title: Pyramido

text: Kolmannessa pinossa on myös "peli on päättynyt" -kortti, jonka tultua esiin peli päättyy, vaikka pinoa olisi vielä jäljellä.


title: Pyramido

text: Peli siis päättyy, kun joku saa kolmannesta pinosta "peli on päättynyt" -kortin tai (jos pelissä on 4 tai 5 pelaajaa) karsiutuu löydettyään väärän aarteen.


title: Pyramido

text: Jokainen laskee keräämiensä aarteiden yhteispistemäärän korteista ja se, joka on saanut eniten pisteitä, on voittaja!


title: Roti

text: Roti on intialaista ohutleipää. Se eroaa naan-leivästä siten, että rotissa ei käytetä kohotusaineita, ja chapatista siten, että roti on paksumpaa. Roti paistetaan paljaalla pannulla; öljyssä paistettu versio on nimeltään paratha.


title: Roti

text: Rotia syödään varsinkin Intian pohjoisosassa, missä se korvaa etelässä syödyn riisin pääruoan lisäkkeenä.


title: Lasse Sjöroos

text: Lasse Taneli Sjöroos (s. 1976) on turkulainen tatuoija sekä Individual Ink -tatuointistudion omistaja ja perustaja. Hän perusti Individual Inkin loppuvuodesta 1997 ja on siitä asti toiminut kokopäiväisenä tatuoijana.


title: Lasse Sjöroos

text: Sjöroos on kiertänyt lukuisia ulkomaisia tatuointimessuja vuodesta 2005 ja hänen haastattelujaan ja tatuointejaan on julkaistu tatuointilehdissä ympäri Eurooppaa. Sjöroos on taiteessaan erikoistunut pääasiassa muoto- ja realistisiin kuviin. Hän on tehnyt useita kopiotatuointeja kuuluisista tauluista, muun muassa Gallen-Kallelasta (Sammon puolustus) ja Delacroix'sta (Jeune orpheline au cimetière).


title: Lasse Sjöroos

text: Tatuointien ohella hän on tehnyt kuvituksia yhtyeiden levynkansiin (esim. So Called Planille yhtyeen toiseen studioalbumiin) sekä Amazing Art Book Project- kirjaan. Hän on myös ainoa suomalainen tatuoija, jolle on myönnetty vuonna 2010 International Body Arts Associationin kunniamaininta.


title: Levada

text: Levadat ovat Madeiran saarella sijaitsevia vesikanavia, jotka kuljettavat vettä saaren sateisilta vuoristoseuduilta alas etelä- ja kaakkoisosan kuivemmille alueille, jotka soveltuvat paremmin maanviljelyyn ja asutukseen. Ensimmäiset levadat rakennettiin 1400-luvulla puusta ja myöhemmin maaseoksesta tai kallioon hakkaamalla. Nykyään levadat tehdään betonista. 1600-luvulla rakennettiin yhä pidempiä ja leveämpiä vesikanavia vesimyllyjen ja sokeriruo'on viljelyn vuoksi. Työn tekivät yleensä vaarallisissa oloissa työskennelleet maurilaiset tai Afrikasta tuodut orjat. Vuonna 1940 vedenkäytön toimikunta aloitti levadojen modernoimiseen, jonka seurauksena vuoteen 1969 mennessä rakennettiin kolme uutta sähkölaitosta sekä viisi uutta levadaa.


title: Levada

text:
Madeiralla kulkee nykyisin yhteensä 2 150 kilometriä levadoja, jotka kuljettavat vettä saaren eteläosaan tuottaen samalla vesivoimaa. Levadojen vieressä olevat polut, jotka tarkoitettiin alun perin helpottamaan kanavien valmista ja korjausta, ovat nykyään turistien suosimia vaellusreittejä. Saaren matkailutoimiston verkkosivulla esitellään kaksikymmentä levadoita seurailevaa vaellusreittiä. Levadoita on yhteensä yli kaksisataa.
Levadat kulkevat paikoin tunneleissa ja vesiputousten takana. Vaeltajien suosimiin kävelyreitteihin kuuluvat Rabaçalin laakson kolmen levadan reitti, jossa näkee paljon vesiputouksia, ja Levada dos Tornos, jonka alkupisteeseen pääsee kätevästi bussilla Funchalista.


title: Justin Bruening

text: Justin S. Bruening (s. 24. syyskuuta 1979 Chadron, Nebraska) on yhdysvaltalainen näyttelijä ja entinen muotimalli. Hänen näyttelijänuransa alkoi vuonna 2003, kun hän näytteli Jamie Martinin roolin draamasarjassa All My Children, josta hän sai Soap Opera Digest -palkinnon henkilokuvauksesta. Loppuvuodesta 2007 Bruening pestattiin näyttelemään Mike Traceuria, Ritari Ässän poikaa uudessa versiossa alkuperäisestä Ritari Ässästä.


title: Alakloori

text: Alakloori (CHClNO) on klooriasetanilidijohdannaisiin kuuluva orgaaninen yhdiste. Ainetta käytetään herbisidinä tappamaan rikkaruohoja pelloilta. Yhdisteestä käytetään myös nimeä "2-kloori-2',6'-dietyyli-N-(metoksimetyyli)asetanilidi". Alaklooria ei ole käytetty Suomessa ja sen käyttö on kielletty myös koko Euroopan unionin alueella.


title: Alakloori

text: Alaklooria valmistetaan kloorietikkahapon johdannaisen klooriasetyylikloridin ja 2,6-dietyylianiliinin välisellä reaktiolla. Muodostuva reaktiotuote käsitellään vielä metanolilla.


title: Alakloori

text: Alakloori rekisteröitiin 1967 Yhdysvalloissa käytettäväksi kylvöä ennen tappamaan yksivuotisia heiniä ja leveälehtisiä rikkakasveja. Sitä käytetään erityisesti maissi-, soijapapu-, maapähkinä- ja puuvillaviljelmillä. Alakloorin teho perustuu kasvien lipidien ja proteiinien biosynteesin estämiseen.


title: Alakloori

text: Maaperän mikro-organismit, kasvit ja eläimet metaboloivat alakloorin varsin samoilla mekanismeilla. Tyypillisimmät tavat ovat aromaattisen renkaan hydroksyloiminen, kloorin korvaaminen, amidiryhmän typpiatomin dealkyloiminen ja glutationikonjugaatin muodostaminen. Yhdisteen puoliintumisaika apinoilla ja rotilla oli 6–14 tuntia. Hiekkaisessa maaperässä alakloorin puoliintumisaika anaerobisissa olosuhteissa on noin 17 vuorokautta. Maan pintakerroksissa ja aerobisissa oloissa hajoaminen ei ole yhtä nopeaa.


title: Alakloori

text: Alakloorin LD-annos rotilla on 1 350 mg/kg. Suuret alaklooriannokset ovat eläinkokeissa aiheuttaneet vatsa- ja kilpirauhasvaivoja sekä kasvaimia. Yhdiste voi aiheuttaa kasvaimia myös ihmisille. Pitkäaikainen altistuminen voi vaurioittaa maksaa, pernaa ja munuaisia.


title: Myyräpeli

text: Myyräpeli on Ravensburgerin valmistama, myyrillä pelattava lautapeli.


title: Myyräpeli

text: Peli valittiin aikanaan Suomessa vuoden lastenpeliksi kuten myös Japanissa ja Ruotsissa.


title: Myyräpeli

text: Myyräkomppaniassa ollaan valmiita jokavuotiseen "Kultainen Lapio" -kaivauskilpailuun, jossa vain yksi myyrä onnistuu pääsemään läpi kaikki maakerrokset ja saamaan Kultaisen Lapion itselleen.Pohjakerros kultaisine lapioineen asetetaan alimmaiseksi laatikkoon. Sen jälkeen asetetaan muut kerrokset värijärjestyksessä alhaalta ylöspäin: sininen, vaaleanruskea, punainen (maa- ja kivikerroksia) ja päälimmäiseksi vihreä kerros (nurmikko myyränkoloineen). Jokaisessa kerroksessa on koloja. Jokaista kerrosta voidaan kääntää kuuteen eri asentoon. Näin syntyy aina uusia teitä ylhäältä alaspäin.


title: Myyräpeli

text: Jos pelaajia on kaksi, kumpikin saa 10 myyränappulaa. Jos pelaajia on kolme, he pelaavat seitsemällä myyrällä. Neljä pelaajaa saa kukin kuusi samanväristä myyränappulaa.


title: Myyräpeli

text: Jokainen pelaaja saa myyriensä lisäksi samanväriset numerokiekot (arvoltaan 1, 2, 2, 3, 3, 4), jotka hän sekoittaa numeropuoli alaspäin hyvin ja asettaa ne eteensä.


title: Myyräpeli

text: Pelaaja, jolla on suurimmat kädet, aloittaa ja asettaa myyrän ylimälle kaivauskerrokselle. Sen jälkeen pelaajat asettavat vuorotellen myyränsä pelilaudalle. Jokaisessa ruudussa saa olla vain yksi myyrä. Kaivauskoloihin ei avauskierroksella saa asettaa yhtään myyrää. Näin jatketaan kunnes kaikki joukkueet ovat nurmikolla. Peliä pelataan myötäpäivään.


title: Myyräpeli

text: Jokaisen pelaajan tavoitteena on viedä mahdollisiman monta omista myyristään kaivauskoloihin, sillä vain nämä voivat jatkaa kaivamista seuraavassa kerroksessa. Pelin aloittaja kääntää ensimmäisenä omista numerokiekoistaan yhden numeropuoli ylöspäin ja siirtää myyrää kiekon osoittaman ruutumäärän eteenpäin. Sen jälkeen hän asettaa käytetyn numerokiekon avoimena sivuun.


title: Myyräpeli

text: Kun hän on uudelleen vuorossa, hän kääntää yhden viidestä vielä numeropuoli alaspäin olevasta kiekosta. Huom! Vasta kun kaikki kuusi numerokiekkoa on käännetty numeropuoli ylöspäin, ne sekoitetaan uudelleen numeropuoli alaspäin ja asetetaan uudelleen pelaajan eteen. Näin menetellään, riippumatta siitä, onko pelissä siirrytty uuteen kerrokseen.


title: Myyräpeli

text: 1. Jokainen pelaaja saa liikuttaa vain omia myyriään.


title: Myyräpeli

text: 2. Myyrää on siirrettävä aina suoraan eteenpäin. Kaivauskolot ja erikoisruudut lasketaan normaaleiksi ruuduiksi, ja niiden yli voidaan kulkea.


title: Myyräpeli

text: 3. Myyrää ei saa koskaan siirtää kulmaruudun yli.


title: Myyräpeli

text: 4. Myyrän on päädyttävä aina myyrättömään ruutuun.


title: Myyräpeli

text: 5. Myyrä ei saa koskaan siirtyä oman tai vieraan joukkueen edustajan yli.


title: Myyräpeli

text: 6. Ellei pelaaja voi siirtää myyriään, vuoro siirtyy seuraavalle pelaajalle.


title: Myyräpeli

text: Ylimmässä kerroksessa eli nurmikossa ei ole erikoisruutuja, vaan vasta sen alapuolella olevissa kerroksissa.


title: Myyräpeli

text: Jos myyrä pääsee erikoisruutuun (joka on paksumpi tavallista ruutua), pelaaja saa kääntää heti uuden numerokiekon ja siirtää sen mukaisesti mitä tahansa valitsemaansa omaa myyräänsä. Tällä siirrolla hän ei saa kuitenkaan päätyä uudelleen erikoisruutuun.


title: Myyräpeli

text: Alimmassa sinisessa kaivauskerroksessa vain kolme yhtenäisellä viivalla merkittyä tietä johtaa kaivauskuiluun ja lapion luo.


title: Myyräpeli

text: Erikoisruutuja ei tarvitse olla mukana pelissä, jossa pelaa nuorempia lapsia, jos näin ei haluta.


title: Myyräpeli

text: Kun kerroksen kaikki myyränkolot on varattu, se nostetaan kaikkine sen päällä olevine myyrineen sivuun. Nämä myyrät ovat ulkona pelistä. Pelaajat jatkavat nyt vain niillä myyrillä, jotka ovat onnistuneet kaivautumaan seuraavaan kerrokseen. Näin myyrät kaivautuvat kerros kerrokselta ja vähenevät samalla. Pelaaja, jolla ei ole pelissä enää yhtäkään myyrää, putoaa pois pelistä.


title: Myyräpeli

text: Alimalla kerroksella voidaan käyttää vain kolmea yhtenäisellä viivalla merkittyä tietä viimeiseen koloon (paitsi jos mukana on nuorempia pelaajia, jolloin myös katkoviivaiset tiet käyvät). Pelaaja, joka ensimmäisenä pääsee myyränsä kanssa kyseiseen koloon, voittaa ja saa Kultaisen Lapion itselleen!


title: Myyräpeli

text: Peli voi myös päättyä erittäin harvinaisella tavalla, nimittäin niin, ettei muita kuin yksi pelaaja pääsee viimeiselle, siniselle kerrokselle, jolloin tämä pelaaja voittaa jo ennen Kultaisen Lapion luokse pääsemistä.


title: Boris Ignatjev

text: Boris Ignatjev (, s. 5. joulukuuta 1940) on venäläinen jalkapallovalmentaja ja entinen pelaaja. Joulukuusta 2010 lähtien hän on toiminut FK Dynamo Kiovan apulaisvalmentajana.


title: Boris Ignatjev

text: Ignatjev hankki pelaajaoppinsa FK Spartak Moskovan juniorikoulussa, muttei koskaan edustanut Spartakia aikuisten tasolla. Ignatjevin ura ei muutoinkaan ollut järin menestyksekäs ja hän pelasi Neuvostoliiton alempien sarjatasojen joukkueissa. Hän lopetti pelaajauransa 1972.


title: Boris Ignatjev

text: Valmentajana Ignatjev on tehnyt pitkän uran. Hän aloitti 1973 FK Torpedo Vladimirin peräsimessä siirtyen 1976 Neuvostoliiton jalkapalloliiton palvelukseen alle 19-vuotiaiden maajoukkuevalmentajaksi. Vuonna 1988 hän johdatti Neuvostoliiton ikäluokan Euroopan mestriksi. Hän toimi 1990 lyhyen aikaa Irakin olympiajoukkueen peräsimessä ja 1990-1991 Neuvostoliiton olympiajoukkueen valmentajana. Pesti päättyi Neuvostoliiton romahduksen myötä ja 1992 Ignatjevista tuli ensimmäinen Venäjän U21-maajoukkueen päävalmentaja. Hän valmensi nuoria vain vuoden verran keskittyen 1993 alkaen täysin Venäjän A-maajoukkueen apulaisvalmentajan tehtäviin.


title: Boris Ignatjev

text: Oleg Romantsevin jätettyä A-maajoukkueen päävalmentajan tehtävät EM-kisojen 1996 jälkeen, nousi Ignatjev päävalmentajaksi. Hän ei kuitenkaan onnistunut luotsaamaan joukkuetta MM-kisoihin 1998 ja jätti tehtävänsä. Ura jatkui tämän jälkeen FK Torpedo-ZIL Moskovan peräsimessä. Ignatjev nosti seuran kaudella 1998 1. divisioonaan ja kaksi vuotta myöhemmin liigaan. Ignatjev ei kuitenkaan valmentanut Torpedo-ZILiä liigassa, sillä hän siirtyi kauden 2000 jälkeen kiinalaisen Shandong Lunengin päävalmentajaksi. Hän johdatti seuran Kiinan cupin välieriin. Kauden jälkeen Ignatjev palasi Venäjälle toimien seuraavat kaksi vuotta FK Alania Vladikavkazin konsulttina ja FK Lokomotiv Moskovan urheilutoimenjohtajana.


title: Boris Ignatjev

text: Valmennustehtäviin Ignatjev palasi 2004 FK Saturnin peräsimessä. Hän jätti kuitenkin tehtävänsä helmikuussa ennen kauden alkua. Vuonna 2006 Ignatjev palasi Lokomotiviin urheilutoimenjohtajaksi ja 2007 Saturniin apuvalmentajaksi. Tammikuussa 2009 hänestä tuli Juri Sjominin apulaisvalmentaja FK Dynamo Kiovaan. Kesällä 2009 hän seurasi Sjominia FK Lokomotiv Moskovaan apuvalmentajaksi. Hän jätti tehtävänsä Sjominin tavoin kauden 2010 jälkeen. Pian Lokomotivista lähtönsä jälkeen Sjomin ja Ignatjev siirtyivät jälleen Dynamo Kiovaan.


title: Afrikkalainen sosialismi

text: Afrikkalainen sosialismi eroaa klassisesta sosialismista siinä, että taloudellisia resursseja jaetaan "perinteisellä" afrikkalaisella tavalla. Etenkin 1950-luvulta alkaen monet afrikkalaiset poliitikot puhuivat afrikkalaisen sosialismin puolesta, joskin saattoivat tarkoittaa jossain määrin eri asioita.


title: Afrikkalainen sosialismi

text: Neuvostoliitto ja Kiina pyrkivät edesauttamaan sosialismin leviämistä Afrikassa. Kiinan ja Neuvostoliiton välirikon jälkeen Afrikan sosialistit jakautuivat Neuvostoliiton liittolaisiin, Kiinan liittolaisiin ja sitoutumattomiin.


title: Afrikkalainen sosialismi

text: Sosialismin väitetään tarjoavan yhtenäisyyttä ja keinon pärjätä edistyneempiä, kapitalistisia länsimaita vastaan. Suunnittelun ajatellaan estävän resurssien haaskausta ja luokkataistelua. Osa johtajista väitti Afrikan olleen aina sosialistinen.


title: Afrikkalainen sosialismi

text: Sosialistisia olivat mm. Tansania, Mosambik (Frelimo), Angola (MPLA), Etiopia (Derg/PTE), Somalia, Ruanda, Kongo (Kongon työväenpuolue), Nigeria ja Biafra. Useimmat näistä olivat kommunistisia; Tansania oli johtava ei-kommunistinen afrikkalaisen sosialismin maa.


title: Afrikkalainen sosialismi

text: Egyptin, Libyan ja Algerian arabisosialismi vaikutti ideologisesti ja tukemalla sosialistien valtaannousuun muussakin Afrikassa, joskaan arabisosialismia ei lasketa varsinaiseen afrikkalaiseen sosialismiin.


title: Afrikkalainen sosialismi

text: Vuonna 1988 Afrikassa oli 8 850 neuvostoliittolaista neuvonantajaa ja 53 900 kuubalaista, turvallisuuspalveluja neuvoivat myös itäsaksalaiset asiantuntijat jne.


title: Afrikkalainen sosialismi

text: Professori Achille Mbembe arvioi, että Afrikan nälänhädät ja siviilien verilöylyt ovat enimmäkseen Afrikan valtioiden leniniläisen luonteen seurausta.


title: Afrikkalainen sosialismi

text: Egypti, Libya ja Algeria ovat olleet arabisosialistisia. Tultuaan vuonna 1970 Egyptin ja arabisosialistisen unionin johtoon Anwar Sadat antoi vähitellen sosialismin hiipua joiltain osin, ja hänen seuraajansa Hosni Mubarak jatkoi samalla linjalla, mutta sosialismista ei ole kokonaan luovuttu Egyptissäkään. Libyassa se on vielä vahvemmilla, ja arabisosialisti Muammar Gaddafi johti Libyaa vuoteen 2011 asti.


title: Afrikkalainen sosialismi

text: Algerian kolmas presidentti Ahmed Ben Bella (1963-65) oli arabisosialisti kuten hänen seuraajansa Houari Boumediène (1965-1978). Boumediène julisti sosialistisia vallankumouksia, kansallisti öljyn ja lisäsi valtiojohtoista teollisuutta. Hän tuki sosialistisia ja nationalistisia järjestöjä kuten PLO, ANC ja SWAPO; vaati YK:ssa uutta maailmanjärjestystä ja sanoi joskus etelän väen valloittavan pohjoisen vihollisina. Hänen kuoltuaan ja öljyn halvennuttua maan taloustilanne heikkeni, ja sitä jouduttiin korjaamaan liberalisoimalla taloutta 1980-luvulla.


title: Afrikkalainen sosialismi

text: Eräs Afrikan sosialismin aluista oli perheeseen viittaava Ujamaa-käsite, jolla Julius Nyerere kuvasi johtamansa Tansanian talouspolitiikkaa sen itsenäistyttyä vuonna 1961. Vuonna 1967 Nyerere julkaisi "Arushan julistuksen", jossa hän luonnosteli afrikkalaisen sosialismin perusteet.


title: Afrikkalainen sosialismi

text: Nyereren sosialistiset Ujamaa-kollektiivit osoittautuivat tuhoisiksi Tansanian taloudelle. Mosambikissa ja Etiopiassa tämän väitettiin johtuneen siitä, että Tansanian TANU/ASP-puolue ei ollut tarpeeksi marxilais-leniniläinen.


title: Afrikkalainen sosialismi

text: Mengistu Haile Mariamin Derg-puolue teki vuonna 1974 vallankumouksen ja julisti 21.12.1974 Etiopian siirtyvän sosialismiin. Maa jäljitteli aluksi Neuvostoliiton silloisen liittolaisen Somalian sosialismia ja sai huomattavaa sotilasapua Kuubalta ja Neuvostoliitolta. Maanomistus kumottiin, pankit ja vakuutuslaitokset sekä useimmat tehtaat sosialisoitiin. Vuoden 1995 oikeudenkäynnissä poliittisten murhien määrä arvioitiin viisinumeroiseksi.


title: Afrikkalainen sosialismi

text: Mengistu sai Maailman ammattiyhdistysten liiton kultaisen ansiomerkin vuonna 1988. Itä-Euroopan maiden luovuttua sosialismista ja kapinallisjoukkojen edettyä neuvostoliittolaiset lähtivät maasta ja Mengistun asema näytti heikolta. Hän ilmoitti pakkosiirtojen lopettamisesta ja talouden liberalisoinnista mutta joutui silti 21.5.1991 pakenemaan maasta. Zimbabwen Robert Mugabe tarjosi hänelle turvapaikan eikä suostunut luovuttamaan häntä oikeuteen.


title: Afrikkalainen sosialismi

text: Talonpoikia verotettiin raskaasti ja hallinto osti heiltä siemenet itse määräämällään hinnalla. Kauppiaiden vaino ja turvattomuus halvaannuttivat kaupan. Vuosina 1982–1985 maassa oli "Etiopian nälänhätä", jonka verukkeella tehtiin massiiviset väestön pakkosiirrot viljavammille alueille. Maa sai monien YK:n asiantuntijoiden tuen ja ennennäkemättömän solidaarisuusaallon kuten We are the World -hyväntekeväisyyshymnin. Lääkärit ilman rajoja oli harvoja kansalaisjärjestöjä, jotka kieltäytyivät tukemasta pakkosiirtoja.


title: Afrikkalainen sosialismi

text: Kenraali Siad Barre kaappasi vallan vuonna 1969, nimesi valtion demokraattiseksi ja lakkautti parlamentin ja korkeimman oikeuden - vallan otti "korkein vallankumousneuvosto" (SRC). Teollisuus ja maa sosialisoitiin ja lukutaitokampanja onnistui. Yksityisiä investointeja sallittiin rajoitetusti mutta pääosin hallinto oli kommunistista.


title: Afrikkalainen sosialismi

text: Vuonna 1974 maa liittyi Arabiliittoon. Vuonna 1976 SRC lakkautti itsensä ja tilalle perustettiin Somalian vallankumouksellinen sosialistipuolue (SRSP). Siad Barre pysyi vallassa kunnes vastarintaliikkeet voittivat viimein vuonna 1991.


title: Afrikkalainen sosialismi

text: Siad Barren hallitus siirtyi vuonna 1969 virallisesti marxilais-leninismiin ja oli aluksi Neuvostoliiton liittolainen. 1970-luvun lopulla kuitenkin Neuvostoliitto ja Kuuba tukivat Etiopiaa sotilaallisesti tämän sodassa Somaliaa vastaan.


title: Afrikkalainen sosialismi

text: Neuvostoliiton ja Kuuban sotilaallisesti tukema kommunistinen MPLA ja Etelä-Afrikan unionin ja Kiinan tukema maolaiskommunistinen UNITA julistivat kilvan Angolan itsenäiseksi 11.11.1975. Angolan 1960-luvulta asti kukoistanut talouselämä romahti tämän jälkeen öljytuloista huolimatta ja maassa kärsittiin nälkää. Ongelmina olivat mm. verot, kaupankäynnin esteet ja julkisten investointien vähäisyys.


title: Afrikkalainen sosialismi

text: Ronald Reaganin johdolla vuonna 1988 ostamat sopimukset saivat MPLA:n tekemään linjanmuutoksen pois kommunismista; kuubalaiset lähtivät maasta. Vuonna 1990 MPLA siirtyi kannattamaan markkinataloutta ja demokratiaa, ja UNITA hävisi vuonna 1992 pidetyt vaalit.


title: Afrikkalainen sosialismi

text: "Mustat khmerit" oli polpotilaisena kommunisteina pidettyjen presidentti Paul Kagamen johtamien Ruandan isänmaallisen rintaman tutsien lempinimi.


title: Afrikkalainen sosialismi

text: Portugalin demokraattisen neilikkavallankumouksen (25.4.1974) myötä Portugali antoi kommunistijohtoisen Frelimo-vapautusarmeijan ottaa yksinvallan siirtomaassaan Mosambikissa. Frelimoa tukivat Kiina ja Neuvostoliitto. Frelimon alkuajan johtohahmo Eduardo Mondlane ilmoitti jo hieman ennen kuolemaansa vuonna 1969 Frelimon olevan sosialistinen ja muuttuvan yhä marxilais-leniniläisemmäksi.


title: Afrikkalainen sosialismi

text: Maaseudulla ihmisiä innostettiin siirtymään perinteisistä asumuksistaan kyliin ja viljelemään yhteisiä peltoja, mutta nämä hylättiin pian. Vuonna 1977 puolue julisti edustavansa bolševikkien perintöä ja kollektivisoi lisää maataloutta. Ellei kyläistämiskiintiöitä täytetty, hallituksen miliisit saattoivat polttaa kansalaisten majoja.


title: Afrikkalainen sosialismi

text: Kommunismin romahdettua Euroopassa vuonna 1989 Mosambikin presidentti Joaquim Chissano myönsi marxilaisuuden ongelmallisuuden.


title: Afrikkalainen sosialismi

text: Frelimo tuki 1970-luvulla Rhodesian (Zimbabwen) ZANU-liikettä (Robert Mugabe). Kostoksi Rhodesia tuki Mosambikin maaseutuväestön vastarintaliikettä Renamoa vuoteen 1980 asti. Kumpikin osapuoli harjoitti hirvittäviä julmuuksia siviiliväestöä kohtaan. Frelimon johtaman Mosambikin turvallisuuspalvelu SNASP siirsi väestöä "uudelleenkoulutusleireille". SNASPilla oli lupa pidättää kuka tahansa ja lähettää hänet uudelleenkoulutusleirille tai vaihtoehtoisesti oikeuteen, jolloin SNASP itse suoritti tutkinnan. Portugalin vuonna 1867 kumoama kuolemantuomio palautettiin vuonna 1979.


title: Afrikkalainen sosialismi

text: Tilanteen pahennuttua taloutta avattiin jonkin verran, mm. ulkomaisia sijoituksia sallittiin ja maaseudun tuhoisaa kollektivisointia vähennettiin 1980-luvulla.


title: Afrikkalainen sosialismi

text: Maassa koettiin vakavia nälänhätiä, joissa kuoli Unicefin arvion mukaan 600 000 ihmistä. Frelimo saattoi kontrolloida ulkomaista elintarvikeapua, millä se sai pakotettua väestöä haluamiinsa siirtymiin saadakseen etua Renamoa vastaan. Tämä keskittyminen heikensi elintarviketuotantoa, ja vielä vuonna 1987 nälänhätä uhkasi 3,5 miljoonaa ihmistä, joskin Washingtonin ja järjestöjen käynnistämät avustusoperaatiot pelastivat tilanteen. Silti vielä keväällä 1989 kuoli 8000 ihmistä nälkään. EY:n raportin mukaan avusta 75 % jäi valtakoneistolle.


title: Shola Ameobi

text: Foluwashola Ameobi (s. 12. lokakuuta 1981 Zaria, Nigeria) on nigerialainen jalkapalloilija, pelipaikaltaan hyökkääjä. Hän edustaa Englannin valioliigassa pelaavaa Newcastle Unitedia. Ameobilla on myös Englannin kansalaisuus ja hän on pelannut alle 21-vuotiaissa.


title: Shola Ameobi

text: Ameobi teki sopimuksen Newcastle Unitedin kanssa heinäkuussa 1995. Hän pelasi seuraavat viisi vuotta joukkueen reserveissä. Hän debytoi joukkueen edutusjoukkueessa Englannin valioliigassa syyskuussa 2000 ottelussa Chelseaa vastaan. Hän pelasi kaudella 22 ottelussa Alan Shearerin ja Carl Cortin loukkaantumisten vuoksi.


title: Shola Ameobi

text: Kaudella 2002–2003 Ameobi pääsi pelaamaan Mestarien liigaa ja yhden teki maalin Barcelonaa vastaan ja kaksi Bayer Leverkusenia vastaan. Valioliigassa hän pelasi 28 ottelua ja viimeisteli viisi maalia. Kaudella 2003–2004 Ameobi paransi ja teki liigassa seitsemän maalia. Maaleista huolimatta Ameobin esitykset herättivät kritiikkiä ja hän tuli usein kentälle vaihdosta sisään. Kaudella 2005–2006 Ameobi sai paikan avauskokoonpanossa ja teki yhdeksän maalia, joista kuusi syntyi kauden 12 viimeisessä ottelussa.


title: Lisenssiyhteensopivuus

text: Lisenssiyhteensopivuudella tarkoitetaan erityisesti ohjelmistojen käyttoikeuksiin liittyviä kysymyksiä. Lisenssit voivat sisältää keskenään ristiriitaisia vaatimuksia, mikä voi johtaa siihen, että eri tavoilla lisensoituja ohjelmistoja ei voida yhdistää uusien ohjelmistojen luomiseksi.


title: Lisenssiyhteensopivuus

text: Open Source Initiative (OSI) ja Free Software Foundation (FSF) pyrkivät edistämään avoimen lähdekoodin käyttöä, mutta edes kaikki OSI:n tai FSF:n hyväksymät lisenssit eivät ole keskenään yhteensopivia. Esimerkiksi Mozilla Public License-lisenssiä ja GNU GPL-lisenssiä käyttävät ohjelmistot eivät ole lisenssiyhteensopivia.


title: Lisenssiyhteensopivuus

text: Useimmat yleisesti käytössä olevista vapaista ohjelmistolisensseistä, kuten alkuperäinen MIT-lisenssi, BSD-lisenssi ja GNU LGPL-lisenssi ovat "GPL-yhteensopivia", eli lisenssejä käyttävät ohjelmistot voidaan yhdistää toiseen GPL-lisenssiä noudattavaan lisenssiin ilman ristiriitaa.


title: Séamus Coleman

text: Séamus Coleman (s. 11. lokakuuta 1988 Donegal, Irlanti) on irlantilainen jalkapalloilija, pelipaikaltaan puolustaja tai keskikenttäpelaaja. Hän edustaa Englannin valioliigassa pelaavaa Evertonia.


title: Séamus Coleman

text: Colemanin päälaji oli 17-vuotiaaksi saakka gaelilainen jalkapallo. Jalkapalloa hän pelasi St. Catherinesin joukkueessa, josta siirtyi Irlannin pääsarjaseura Sligo Roversiin kesällä 2006. Hän pelasi seurassa 55 liigaottelua, joissa teki yhden maalin.


title: Séamus Coleman

text: Coleman siirtyi Evertoniin 70 000 euron siirtosummalla tammikuussa 2009. Hän debytoi ykkösjoukkueessa Eurooppa-liigan ottelussa Benficaa vastaan 22. lokakuuta 2009. Ensimmäisen valioliigaottelunsa hän pelasi kolme päivää myöhemmin Boltonia vastaan. Keväällä 2010 hän pelasi kaksi kuukautta lainalla Mestaruussarjan Blackpoolissa. Hän pelasi yhdeksän liigaottelua ja kolme nousukarsintaottelua seuran noustessa Valioliigaan.


title: Séamus Coleman

text: Coleman on pelannut Evertonissa kaikkiaan 247 ottelua ja tehnyt 24 maalia. Hän on pelannut seurassa 206 valioliigaottelua, joissa hän on tehnyt 18 maalia. Eurooppa-liigassa hän on pelannut kahdeksan ottelua ja tehnyt kaksi maalia. FA Cupissa hän on tehnyt 21 ottelussa kolme maalia ja Liigacupissa 12 ottelussa yhden maalin.


title: Séamus Coleman

text: Coleman pelasi Irlannin alle 21-vuotiaiden maajoukkueessa 13 ottelua vuosina 2007–2010. Ensimmäisen A-maaottelunsa hän pelasi Walesia vastaan helmikuussa 2011. Ensimmäisen arvokilpailujen karsintaottelunsa hän pelasi Saksaa vastaan lokakuussa 2012. Hän pelasi täydet minuutit Irlannin kaikissa neljässä ottelussa EM-kilpailuissa 2016. Ensimmäisen maaottelumaalinsa hän teki Georgiaa vastaan lokakuussa 2016.


title: Yleisurheilu kesäolympialaisissa 1952 – miesten seiväshyppy

text: Helsingin olympiakisojen miesten seiväshyppyyn osallistui 28 urheilijaa edustaen 18 kansallisuutta. loppukilpailu käytiin 22. heinäkuuta, karsinta edellisenä päivänä.


text: Karsinnoissa 19 kilpailijaa ylitti karsintarajan 400. Karsintaan jäivät seuraavat:


title: Betuliini

text: Betuliini eli betulinoli eli betuloli on lupaani-runkoinen (CH) pentasyklinen triterpeenialkoholi. Puhtaana aineena sen kiteet ovat neulasmaisia. Sitä esiintyy koivulajien ("Betula") kaarnassa. Rauduskoivun kaarnan kuivapainosta sitä on jopa 30 %. Sitä on myös pakurikäävässä ja punalepässä.


title: Betuliini

text: Betuliinin löysi 1788 saksalais-venäläinen kemisti Johann Tobias Lowitz.


title: Betuliini

text: Betuliinia saadaan eristettyä uuttamalla varsin tehokkaasti koivun kuoresta ja tuohesta. Uutossa liuottimena voidaan käyttää esimerkiksi kiehuvaa hiilivetyliuotinta, asetonia tai alkoholien vesi-atseotrooppeja. Koivun tuohesta ja kuoresta eristetty betuliini sisältää epäpuhtauksina ainakin lupeolia (CHO) ja betuliinihappoa (CHO) sekä mahdollisesti muita yhdisteitä. Betuliini saadaan myös muutettua helposti betuloni- (CHO) ja betuliinihapoksi, joilla saattaa olla laajoja biologisia ja farmakologisia käyttömahdollisuuksia.


title: Betuliini

text: Eräässä kliinisessä tutkimuksessa betuliinin havaittiin olevan tehokas aine erilaisia kasvaimia vastaan. Betuliini sai kasvaimen solut tuhoamaan itsensä (apoptoosi) ja hidasti erilaisten kasvainsolujen kasvua.


title: Betuliini

text: Betuliinilla, dihydrobetuliinihapolla ja sen johdannaisilla on havaittu olevan anti-HIV-aktiivisuutta.


title: Betuliini

text: Betuliinin on havaittu eläinkokeissa vähentävän veren kolesterolia statiinin tavoin. Betuliini esti SREBP transkriptio tekijää kehittymästä. SREBP vähentää kehossa tapahtuvaa kolesterolin ja rasvahappojen valmistusta. Betuliini vähensi eläimissä ruokavalion aiheuttamaa lihavuutta, vähensi veren ja kudosten lipidipitoisuuksia sekä lisäsi insuliiniherkkyyttä. Lisäksi se pienensi ja vakautti valtimonkovettumia.


title: Betuliini

text: Saksalainen Birken AG on patentoinut menetelmän betuliinin erottamiseksi koivun tuohesta ja valmistaa sitä sisältäviä emulsiovoiteita lääkekäyttöön.


title: Betuliini

text: Pohjois-Amerikan intiaanit käyttivät punalepän kaarnaa hoitona myrkkysumakin polttamiin kohtiin, hyönteisten puremiin ja muihin ihoärtymiin. Mustajalkaintiaanit käyttivät punalepästä tehdyn imusolmukeongelmien ja tuberkuloosin hoitoon.


title: Meksikon Primera División

text:
Primera División de México on Meksikon jalkapalloilun korkein sarjataso. Sarja perustettiin 1943 ja sen menestynein seura on Club Deportivo Guadalajara 11 mestaruudellaan. Kausi on jaettu kahteen osaan, aperturaan ja clausuraan.C = Clausura
A = Apertura
I = Invierno
V = Verano


title: Pohjansurviaiskoi

text: Pohjansurviaiskoi ("Cauchas breviantennella") on erittäin harvinainen, pieni perhoslaji. Se on luokiteltu Suomessa äärimmäisen uhanalaiseksi.


title: Pohjansurviaiskoi

text: Pieni perhonen, jonka etusiivet ovat tummanvihreät ja metallinhohtoiset. Takasiivet harmaanruskeat. Pää on musta-keltainen. Tuntosarvet ovat korkeintaan etusiiven pituiset. Siipiväli 9–10 mm.


title: Pohjansurviaiskoi

text: Pohjansurviaiskoi on erittäin harvinainen laji. Sen tiedetään esiintyvän Euroopassa vain Ruotsissa, Suomessa ja Venäjällä, Kuolan niemimaalla. Näissä maissa perhosella on vain yksi tunnettu esiintymispaikka kussakin. Suomessa lajin ainoa tunnettu elinpaikka on Saanatunturin etelärinteellä, missä lajin turvaamiseksi on rajattu suojelualue.


title: Pohjansurviaiskoi

text: Suomessa ja Venäjällä perhosta on tavattu karuilta paikoilta, Suomessa alueelta, jossa tunturinrinteeltä vyöryy irtosoraa. Ruotsissa elinpaikan kasvillisuus on runsaampaa. Aikuiset perhoset lentävät heinäkuun alussa, aurinkoisina ja tuulettomina iltapäivinä.


title: Pohjansurviaiskoi

text: Toukan ravintokasvia ei tunneta. Lähilajit elävät ristikukkaisilla tai tädykkeillä.


title: No Boundaries (Alexander Rybakin albumi)

text: No Boundaries on valkovenäläis-norjalaisen Alexander Rybakin toinen studioalbumi, joka julkaistiin vuonna 2010. Albumi sisältää pienen kunnianosoituksen hänen rakastamalleen maalle Suomelle.


text: Albumi debytoi Suomen virallisen listan sijalla 32.


title: Eric Furlatt

text: Eric Furlatt (s. 2. joulukuuta 1971 Trois-Rivières, Quebec, Kanada) on kanadalainen NHL-erotuomari, joka käyttää NHL:n erotuomareiden numeroa 27. Furlatt vihelsi ensimmäisen NHL-ottelunsa 8. joulukuuta 2001 Philadelphia Flyersin ja Columbus Blue Jacketsin pelissä. Hän on viheltänyt 460 sarjapeliä ja 38 playoffs-peliä. Hän loukkaantui pahoin polven seutuville Los Angeles Kings–Boston Bruins-pelissä, kun hänen polven ristisiteet murtuivat. Hän kuitenkin palasi tauon jälkeen NHL:ään.


title: Lee Gaines

text: Otho Lee Gaines (21. huhtikuuta 1914 – 15. heinäkuuta 1987 Helsinki) oli yhdysvaltalainen jazz-laulaja, sanoittaja ja yksi Delta Rhythm Boys -yhtyeen perustajista.


title: Lee Gaines

text: Gaines sanoitti muun muassa Duke Ellingtonin kappaleet "Take the 'A' Train" ja "Just A-Sitting and A-Rockin".


title: Lee Gaines

text: Gaines syntyi Missourin osavaltiossa Buena Vistan kaupungissa ja alkoi laulaa bassoa jo koulussa. Hän perusti kvartetin Langstonin yliopistossa Oklahomassa 1933. Hän kiersi pitkään Etelä-Amerikassa ja palasi takaisin Yhdysvaltoihin vuonna 1937.


title: Lee Gaines

text: Gaines sairastui syöpään viime vuosinaan ja muutti Suomeen, jossa hän asui noin vuoden ennen kuolemaansa. Hän kuoli vuonna 1987 73-vuotiaana Helsingissä ja hänet on haudattu Suomeen Helsingin Maunulan uurnalehtoon, kortteli 39, rivi 5, hautanumero 109.


title: Tuikekoit

text: Tuikekoit (Choreutidae) on pieni perhosheimo. Ryhmän sukulaisuus muiden perhosten suhteen on epäselvä.


title: Tuikekoit

text: Tuikekoit ovat pääasiassa päiväaktiivisia, pieniä perhosia, joiden siipiväli on vain 10–15 mm. Aikuisten yksilöiden siivissä on usein metallinhohtoisia täpliä tai raitoja ja perhonen voi nostaa siipensä jyrkkään kulmaan ruumiinsa yläpuolelle. Etusiiven kärki on usein kulmikas. Muutamat lajit jäljittelevät sekä liikkumistapansa että ulkonäkönsä puolesta hyppyhämähäkkejä.


title: Tuikekoit

text: Toukat elävät ravintokasvin lehtien väleihin seitistä kutomissaan tunneleissa tai ovat lehtimiinaajia.


title: Tuikekoit

text: Suomessa on tavattu yhdeksän tuikekoilajia.


title: Martinniemen redi

text: Martinniemen redi oli Haukiputaan edustalla Kiiminkijoen suulla sijainnut laivojen lastauspaikka lähes kahdensadan vuoden ajan.


title: Martinniemen redi

text: Rediä kuvaa Petter Nymansson vuodelta 1784 olevassa kartastossaan "Skärgården öster on Bottniska wiken" näin: ”Siinä on lastauspaikka, jossa erään maalaisen 900 – 1 000 tynnyriä vetävä kuutto lastaa kuljettaen kolmasti kesässä tervaa ja ruokatavaraa Tukholmaan”. Siteeraus on mainittu Suomen luotsi- ja majakkalaitoksen historiassa, joka julkaistiin vuonna 1947.


title: Martinniemen redi

text: Vilkkainta laivaustoiminta Martinniemen redillä oli Oulun luotsipiirin ja tullin tilastojen (OMK) mukaan 1960-luvun alkupuolella, jolloin laivoja kävi redillä toukokuusta joulukuuhun kestäneen laivauskauden aikana jopa parisen sataa.


title: Martinniemen redi

text: Martinniemessä lastattiin pyöreää puutavaraa, sahatavaraa ja paperimassaa. Vientiä redin kautta harjoittivat Rauma-Repolan Martinniemen tehtaat ja Santaholma Oy:n Jokirannan saha. Sakari Vapaasalon kirjoittamassa A.Santaholma Oy:n historiikissa vuodelta 1953 kerrotaan Santaholman laivanneen ensimmäisen kerran paperipuuta Martinniemen rediltä purjehduskautena 1890. Tuolloin kävi paperipuuta hakemassa ainakin kaksi laivaa, Amalienborg ja Christiansborg. Laivojen kansallisuuksia historiikki ei kerro.


title: Martinniemen redi

text: Laivattava puutavara kuljetettiin Santaholman ja Rauma-Repolan sahoilta hinaajien vetämillä proomuilla redille, jossa se nostettiin laivoihin niiden omilla vinsseillä. Pyöreä puutavara tuotiin hinaajien vetäminä lauttoina laivojen kyljelle. 1960-luvulla pyöreää puutavaraa ei juurikaan enää laivattu. Rauma-Repolan paperimassaa vietiin ulos vuosina 1926–1964.


title: Martinniemen redi

text: Valtaosa Martinniemen redillä käynneistä laivoista oli hollantilaista, ruotsalaista, saksalaista, tanskalaista ja englantilaista pientonnistoa. Martinniemen redi työllisti ihmisiä vilkkaimpina kesinä satamäärin. Redi-lastaus lopetettiin Martinniemen sataman valmistuessa vuonna 1970. Lopetusajankohtana Martinniemen redi oli viimeinen jatkuvassa lastauskäytössä ollut redi Suomessa.


title: Franz Anton von Schiefner

text: Franz Anton von Schiefner [frants anton fon ši:fner] (18. heinäkuuta 1817 Rääveli (nyk. Tallinna), Vironmaan kuvernementti, Venäjän keisarikunta — 16. marraskuuta 1879 Pietari, Venäjän keisarikunta) oli baltiansaksalainen kielitieteilijä ja kansatieteilijä, Kalevalan ensimmäisiä kääntäjiä. Häntä pidetään yhtenä uralistiikan, tibetologian, mongolistiikan ja kaukasistiikan perustajista.


title: Franz Anton von Schiefner

text: Franz Anton von Schiefner syntyi Räävelissä (nykyisessä Tallinnassa) baltiansaksalaiseen kauppiasperheeseen, joka oli lähtöisin Böömistä. Schiefner suoritti ylioppilastutkinnon Räävelin katedraalikoulussa ja opiskeli oikeustieteitä Pietarin yliopistossa vuosina 1836–1840 ja orientalistiikkaa Fredrik Wilhelmin yliopistossa Berliinissä 1840–1842.


title: Franz Anton von Schiefner

text: Vuodesta 1843 alkaen Schiefner toimi latinan ja muinaiskreikan lehtorina pietarilaisessa kymnaasissa ja vuodesta 1863 kirjastonhoitajana Keisarillisessa tiedeakatemiassa. Hän oli tiedeakatemian ylimääräinen jäsen vuodesta 1852 kuolemaansa saakka. Hän teki tutkimusmatkoja Englantiin vuosina 1863, 1865 ja 1878. Hän sai todellisen valtioneuvoksen arvonimen vuonna 1866.


title: Franz Anton von Schiefner

text: Schiefner julkaisi useita tutkimuksia tiibetin ja mongolin kielestä ja käänsi Uuden testamentin mongoliksi.


title: Franz Anton von Schiefner

text: Lisäksi Schiefner oli aikansa parhaita suomalais-ugrilaisten kielten tuntijoita. Hän osallistui Viron kansalliseepoksen Kalevipojan julkaisemiseen.


title: Franz Anton von Schiefner

text: Schiefner käänsi Kalevalan saksaksi (1852, uusi painos 1914). Vuosina 1853–1862 hän toimitti M. A. Castrénin jälkeenjääneiden kirjoitusten kokoelman "Nordische Reisen und Forschungen" ja julkaisi useita omia tutkielmia suomalais-ugrilaisesta mytologiasta. Hän tutki myös Kaukasuksen kieliä.


title: Johannes Ojansuu

text: Johannes Ojansuu (s. 1961) on suomalainen filosofi, filosofian opettaja ja kirjailija. Hänen keskeisiin teemoihinsa kuuluvat filosofisen antropologian, filosofisen psykologian sekä uskonnonfilosofian kysymykset. Kirjoissaan hän on käsitellyt muun muassa ihmisen tietoisuutta niin sanottuna raja-suhteena ja sen merkitystä uskonnolliselle suuntautuneisuudelle sekä kysymystä ihmisluonnon arkaaisesta ("arche") perustasta suhteessa kulttuuriin. Ojansuun tutkimustyö liikkuu filosofisen antropologian ja mielenfilosofian risteyskohdassa.


title: Johannes Ojansuu

text: Hän on toiminut filosofian opettajana Hämeenlinnassa vuodesta 1993 sekä kouluttajana muun muassa Tampereen yliopistossa ja Kriittisessä Korkeakoulussa.


title: Johannes Ojansuu

text: Johannes Ojansuu on palkittu runoistaan 1991 J.H. Erkon palkinnolla sekä aforismeistaan kunniamaininnalla kansallisessa aforismikilpailussa vuonna 2005. Hämeen taidepalkinnon hän sai 2005. Hän on ollut perustamassa myös Juhani Peltosen kirjallisuusseuraa sekä toiminut Hämeen taidetoimikunnassa kirjallisuuden edustajana vuosina 1997–2003.


title: Johannes Ojansuu

text: Ojansuu on tullut tunnetuksi myös hämeenlinnalaisen kulttuurifoorumin Perjantai-Parlamentin vetäjänä, jossa hänen vieraanaan on ollut lukuisia valtakunnallisia kulttuurivaikuttajia. Lisäksi hän on järjestänyt lapsille suunnattuja filosofisia keskusteluja.


title: Johannes Ojansuu

text: Johannes Ojansuun entinen puoliso on entinen Vihreän liiton kansanedustaja Kirsi Ojansuu, ja heillä on kolme lasta.


title: Aleksei Musatov

text: Aleksei Ivanovitš Musatov (; 25. maaliskuuta 1911 nykyisen Vladimirin alueen Aleksandrovin piirin Lizunovon kylä – 3. tammikuuta 1977 Moskova) oli venäläinen neuvostokirjailija.


title: Aleksei Musatov

text: Aleksei Musatov syntyi talonpoikaisperheeseen. Hän valmistui kirjankustannus- ja toimittajainstituutista vuonna 1934 ja liittyi NKP:hen vuonna 1952. Vuonna 1930 hän alkoi kirjoittaa proosaa maaseudun lasten elämästä. Pienoisromaani "Stožary" (”Seulaset”, 1948) sai Stalin-palkinnon vuonna 1950. Musatov kirjoitti myös varsinaista lastenkirjallisuutta. Hänen teostensa taiteellinen arvo on vähäinen.


title: Munanvierittäminen

text: Munanvierittäminen on perinteinen kananmunilla pääsiäisenä pelattava leikki.


title: Munanvierittäminen

text: Ennen kristinuskon leviämistä Saksien keväänjumalattaren Ostarân kunniaksi järjestettiin juhla kevätpäiväntasauksena. Jumalattaren eläin oli rusakko ja muna symbolisoi maan uudelleensyntymistä. Paavi Gregorius I määräsi lähetystyötä tekevät käyttämään vanhoja uskonnollisia paikkoja ja juhlia ja sovittamaan ne kristinuskoon. Jeesuksen ylösnousemus ajoittui sopivasti kevätpäiväntasauksen kanssa joten monet Saksien perinteistä sulautuivat kristinuskon traditioihin. Englannissa, Saksassa ja muissa maissa lapset perinteisesti leikkivät vierittämällä kanamunia mäkien päältä. Tämän uskotaan symbolisoivan kiven vierittämistä Jeesuksen haudalta ennen ylösnousemusta. Eurooppalaiset uudisasukkaat toivat perinteen Uuteen maailmaan.


title: Munanvierittäminen

text: Yhdysvalloissa järjestetään vuosittain, toisena pääsiäispäivänä Valkoisen talon nurmikolla pääsiäismunien vierittämiskilpailu, jossa lapset työntävät munaa ruohikolla käyttäen pitkävartista lusikkaa. Tapahtumassa Valkoisen talon henkilökunta pukeutuu pääsiäispupuiksi.


title: Munanvierittäminen

text: Presidentti James Madisonin vaimo Dolley Madison aloitti perinteen vuonna 1814 ja sadat lapset saapuivat paikalle osallistuakseen kilpailuun. Kilpailun järjestettiin aluksi United States Capitolin nurmikolla, mutta vuonna 1877 rakennuksen nurmikko uusittiin ja puutarhurit kielsivät tilaisuuden. Kongressi sääti lain, jonka mukaan Capitolin nurmikkoa ei saanut käyttää lasten leikkipaikkana. Presidentti Rutherford B. Hayes ja hänen vaimonsa Lucy Hayes päättivät järjestää tapahtuman Valkoisen talon nurmikolla. Franklin D. Rooseveltin aikana perinne katkesi, mutta Mamie Eisenhower jatkoi sitä aviomiehensä virkakaudella. Eisenhowerin aikana tapahtuma avattiin myös mustaihoisille. Vuonna 2009 Barack Obama kutsui tapahtumaan ensimmäistä kertaa samaa sukupuolta olevien vanhempien lapsia.


title: Munanvierittäminen

text: Yhdistyneessä Kuningaskunnassa munien vierittäminen alas ruohon peittämiä mäkiä on satoja vuosia vanha perinne. Lancashiressä järjestetään vuosittaisia kilpailut Avenham Parkissa, Prestonissa ja Holcome Hillillä Ramsbottomin lähellä. Myös Derbyssä ja Edinburghissa järjestetään tapahtumia.


title: Munanvierittäminen

text: Saksassa järjestetään kilpailu, jossa voittaja on se, joka vierittää munansa nopeimmin kepeistä tehdyn radan läpi. Tanskassa koristeltuja munia vieritetään ruohikkoista rinnettä pitkin ja pisimmälle vierineen munan haltija palkitaan.


title: Kääpiökoimaiset

text: Kääpiökoimaiset (Nepticuloidea) on lajirikas Monotrysia-ryhmään kuuluva perhosten yläheimo. Kooltaan yläheimon lajit ovat pieniä tai erittäin pieniä, ja ryhmään kuuluvat maailman pienikokoisimmat perhoset.


title: Kääpiökoimaiset

text: Kääpiökoimaiset muodostuu kahdesta heimosta, joilla molemmilla on maailmanlaajuinen levinneisyys, joskin heimot ovat lajimäärältään erisuuret. Yläheimon yhdistävänä piirteenä toukat ovat sopeutuneet erittäin hyvin elämään lehtimiinaajina. Niillä on yleensä vain yksi pari pari pistesilmiä pään sivuilla, leuat ovat suuntautuneet suoraan eteenpäin ja raajat ovat surkastuneet. Pienen kokonsa vuoksi monet lajit voivat viettää koko toukkavaiheensa yhden lehtimiinan sisällä. Aikuisen perhosen tuntosarvien tyvessä näkyy yläheimolle ominainen suomulippa. Lisäksi tuntosarvien aistinelimiin kuuluvat "sensilla coeloconica"t ovat surkastuneet tai kadonneet kokonaan. Tuntomerkkejä liittyy myös raajojen karvoitukseen ja takasiipien ripsiin.


title: Boris Gorbatov

text: Boris Leontjevitš Gorbatov (; 15. heinäkuuta 1908 Petromarjevskin kaivos, nykyinen Luganskin alueen Pervomaisk – 20. tammikuuta 1954 Moskova) oli venäläinen neuvostokirjailija.


title: Boris Gorbatov

text: Boris Gorbatov syntyi virkailijaperheeseen. Hän työskenteli lehtimiehenä ja tuli tunnetuksi komsomolnuorisosta kertovalla pienoisromaanillaan "Jatšeika" (”Solu”, 1928). Vuonna 1930 hän liittyi NKP(b):n jäseneksi. Ensimmäisen viisivuotissuunnitelman toteuttamista kuvaa romaani "Mojo pokolenije" (”Sukupolveni”, 1933). Gorbatovin pääteos on pienoisromaani ”Lannistumattomat” ("Nepokorjonnyje", 1943), jonka aiheena on Donetsin laakion työläisten kamppailu saksalaismiehittäjiä vastaan. Teos sai Stalin-palkinnon vuonna 1946. V.M. Aleksejevin kanssa käsikirjoitettu elokuva "Donetskije šahtjory" (”Donetsin kaivosmiehet”, 1950) sai Stalin-palkinnon vuonna 1952.


title: Pjotr Veršigora

text: Pjotr Petrovitš Veršigora (; 16. toukokuuta 1905 Severinovkan kylä Moldaviassa – 27. maaliskuuta 1963 Moskova) oli venäläinen neuvostokirjailija.


title: Pjotr Veršigora

text: Pjotr Veršigora syntyi opettajaperheeseen. Vuonna 1930 hän valmistui Odessan konservatorion ohjaajalinjalta ja vuonna 1938 Moskovan elokuva-akatemiasta. Hän työskenteli näyttelijänä ja ohjaajana. Toisen maailmansodan aikana Veršigorasta tuli yksi partisaaniliikkeen johtajista ja vuonna 1943 ukrainalaisen partisaanidivisioonan komentaja. Samana vuonna vuonna hän liittyi NKP:n jäseneksi. Vuonna 1944 Veršigora sai Neuvostoliiton sankarin arvonimen ja sodan lopussa hän oli kenraalimajuri. Vuosina 1945–1947 hän kävi pääesikunnan akatemian ja työskenteli vuoteen 1954 saakka sen opettajana.


title: Pjotr Veršigora

text: Veršigoran dokumenttiromaani ”Heillä on puhdas omatunto” ("Ljudi s tšistoi sovestju", 1946) sai Stalin-palkinnon vuonna 1947. Sen alkuperäinen versio on todenmukainen partisaanitaistelujen kuvaus, mutta myöhemmin kirjailija joutui muokkaamaan teosta virallisen linjan mukaiseksi. Kirjan jatko-osia ovat "Karpatski reid" (”Karpaattien retki”, 1950) ja "Reid na San i Vislu" (”Retki Sanille ja Veikselille”, 1959). Sotakuvausten lisäksi Veršigora on kirjoittanut myös kotiin palaavaan rintamamiehen ja byrokratian törmäystä käsittelevän romaanin "Dom rodnoi" (”Koti”, 1962). Sodan jälkeen hän puolusti aktiivisesti vainon kohteeksi joutuneita entisiä partisaaneja.


title: Rakokivi

text: Rakokivi on Nastolan keskustassa sijaitseva alue, jolla sijaitsee suuri osa Nastolan palveluista. Rakokivessä on myös Nastolan liikekeskus, joka sisältää useita kauppoja sekä baareja. Rakokivessä sijaitsee myös Nastolan oma lukio sekä useita asuinalueita.


title: Studio Tan

text: Studio Tan tarkoittaa seuraavia asioita:


title: Yleisurheilu kesäolympialaisissa 1952 – miesten pituushyppy

text: Helsingin olympiakisojen miesten pituushyppyyn osallistui 27 urheilijaa edustaen 19 kansallisuutta. Kilpailu käytiin 21. heinäkuuta.


text: Karsintaraja oli 720, mutta vähintään 12 parasta loppukilpailuun.


title: Leonid Pantelejev

text: Leonid Pantelejev (), oikealta nimeltään Aleksei Ivanovitš Jeremejev (Алексе́й Ива́нович Ереме́ев, 22. elokuuta 1908 Pietari – 9. heinäkuuta 1988 Leningrad) oli venäläinen neuvostokirjailija.


title: Leonid Pantelejev

text: Aleksei Jeremejev syntyi vanhaan kauppiassukuun. Hänen isänsä oli ansioitunut Venäjän–Japanin sodassa ja saanut perinnöllisen aatelisarvon. Vuonna 1918 Aleksei menetti yhteyden perheeseensä ja hänestä tuli katulapsi. Vuonna 1921 hän joutui kasvatuslaitokseen, jossa hän sai nimen "Ljonka Pantelejev".


title: Leonid Pantelejev

text: Päästyään kasvatuslaitoksesta Pantelejev työskenteli lehtimiehenä Leningradissa. Ystävänsä Grigori Belyhin kanssa hän kirjoitti kasvatuslaitoksen elämästä kertovan teoksen "Respublika Škid" (”Škidin tasavalta”, 1927), josta tuli valtava menestys. Pantelejevin parhaita lapsiaiheisia pienoisromaaneja ovat ”Kello” ("Tšasy", 1928) ja ”Kirje” ("Paket", 1933). Vuonna 1938 ilmestyi omaelämäkerrallinen kertomus "Ljonka Pantelejev", jota kirjailija täydensi vuosina 1952 ja 1954. Päiväkirjamerkintöihin perustuvat teokset "V osaždjonnom gorode" (”Piiritetyssä kaupungissa”, 1966) ja "Janvar 1944" (”Tammikuu 1944”, 1966) kuvaavat Leningradin piiritystä. Taiteellisesti ja historiallisesti merkittäviä ovat myös Pantelejevin Jevgeni Švartsista, Samuil Maršakista, Daniil Harmsista ja Kornei Tšukovskista kertovat muistelmat.


title: Leonid Solovjov

text: Leonid Vasiljevitš Solovjov (; 19. elokuuta 1906 Tripoli, Libanon – 9. huhtikuuta 1962 Leningrad) oli venäläinen neuvostokirjailija.


title: Leonid Solovjov

text: Leonid Solovjov syntyi venäläis-arabialaisten koulujen tarkastajan perheeseen. Myöhemmin perhe muutti Keski-Aasian Kokandiin. Solovjov työskenteli siellä muun muassa opettajana ja lehtimiehenä. Vuonna 1932 hän valmistui Neuvostoliiton elokuvainstituutin käsikirjoittajalinjalta. Sittemmin Solovjov työskenteli elokuvakäsikirjoittajana ja kirjailijana. Toisen maailmansodan aikana hän palveli Mustanmeren laivastossa kirjoittaen merimiesaiheisia kertomuksia. Sodan jälkeen hän oli jonkin aikaa vankilassa tai karkotettuna.


title: Leonid Solovjov

text: Solovjovin pääteos on keskiaasialaisiin humoristisiin kertomuksiin perustuva "Povest on Hodže Nasreddine" (”Kertomus Hodža Nasreddinista”). Sen ensimmäinen osa "Vozmutitel spokoistvija" (”Rauhanhäiritsijä”) ilmestyi vuonna 1940. Kirjan sävyltään vakavampi toinen osa "Otšarovannyi prints" (”Lumottu prinssi”) julkaistiin vuonna 1956. Pienoisromaani ”Venäläinen matruusi Ivan Nikulin” ("Ivan Nikulin – russki matros", 1943) kertoo Sevastopolin puolustustaistelusta. Solovjovin keskeneräiseksi jäänyt muistelmateos "Iz knigi junosti" (”Nuoruuden kirjasta”) ilmestyi vuonna 1963.


title: Nikolai Birjukov

text: Nikolai Zotovitš Birjukov (; 14. helmikuuta 1912 Orehovo-Zujevo – 31. tammikuuta 1966 Simferopol) oli venäläinen neuvostokirjailija.


title: Nikolai Birjukov

text: Nikolai Birjukov alkoi kirjoittaa vammauduttuaan vakavasti rakennustyömaalla vuonna 1930. Hän opiskeli etäopiskelijana Moskovan vieraiden kielten instituutissa ja Maksim Gorkille nimetyssä kirjallisuusinstituutissa. Birjukovin ensimmäinen teos, pienoisromaani "Na hutorah" (”Erillistiloilla”) ilmestyi vuonna 1938. Partisaanityttö Liza Tšaikinasta kertova romaani ”Lokki” ("Tšaika", 1945) sai Stalin-palkinnon vuonna 1951.


title: Australian avoin tennisturnaus 2011 – naisten kaksinpeli

text:
Serena Williams oli turnauksen hallitseva mestari, mutta hän ei pystynyt puolustamaan voittoaan loukkaantumisen takia. Kim Clijsters voitti ensimmäisen kerran urallaan Australian avoimet päihittämällä finaalissa Kiinan Li Nan luvuin 3–6, 6–3, 6–3. Li oli ensimmäinen kiinalainen pelaaja, joka on päässyt Grand Slam -turnauksen kaksinpelin finaaliin.
 Aravane Rezaï "(1. kierros)"
 Marija Kirilenko "(2. kierros)"
 Ana Ivanović "(1. kierros)"
 Kaia Kanepi "(2. kierros)"
 Yanina Wickmayer "(2. kierros)"
 Flavia Pennetta "(4. kierros)"
 Svetlana Kuznetsova "(4. kierros)"
 Alisa Kleibanova "(2. kierros)"
 Petra Kvitová "(puolivälierät)"
 María José Martínez Sánchez "(2. kierros)"
 Alexandra Dulgheru "(1. kierros)"
 Daniela Hantuchová "(1. kierros)"
 Dominika Cibulková "(3. kierros)"
 Andrea Petkovic "(puolivälierät)"
 Lucie Šafářová "(3. kierros)"
 Tsvetana Pironkova "(2. kierros)"


title: Tommi Saarikivi

text: Tommi Petteri Saarikivi on basisti ja juristi. Saarikivi tuli tunnetuksi soittaessaan Ultra Bra -yhtyeessä bassoa 1994–2001, ja on sittemmin toiminut Scandinavian Music Group -yhtyeen basistina yhtyeen alkuperäisessä kokoonpanossa vuodet 2001–2003, ja myöhemmin satunnaisesti. Tommi Saarikivi on koulutukseltaan varatuomari, ja hänet valittiin Suomen teatterit ry:n toimitusjohtajaksi 16.12.2010. Toimitusjohtajan työssään Saarikivi aloitti kesäkuussa 2011. Saarikivi työskenteli vuodet 2006–2009 Suomen Teattereiden lakimiehenä ja vuoden 2009 neuvottelupäällikkönä.


title: Aleksei Novikov-Priboi

text: Aleksei Silytš Novikov-Priboi (, oikea sukunimi "Novikov"; 24. maaliskuuta 1877 Tambovin läänin Matvejevskojen kylä – 29. huhtikuuta 1944 Moskova) oli venäläinen neuvostokirjailija.


title: Aleksei Novikov-Priboi

text: Aleksei Novikov-Priboi syntyi talonpoikaisperheeseen. Vuodesta 1899 lähtien hän palveli matruusina Venäjän Itämeren laivastossa. Vuonna 1905 hän oli mukana Tsushiman meritaistelussa, pelastui ja jäi vangiksi. Novikov-Priboin taistelusta vuonna 1907 julkaisemat kirjaset joutuivat sensuurin takavarikoimiksi. Vuosina 1907–1913 hän asui ulkomailla. Vuonna 1914 valmistunut kertomuskokoelma "Morskije rasskazy" (”Merimieskertomuksia”) ilmestyi vuonna 1917.


title: Aleksei Novikov-Priboi

text: Novikov-Priboin tyyliltään yksinkertainen, mutta mukaansatempaava meriaiheinen proosa oli aikanaan varsin suosittua. Hänen pääteoksensa on Tsushiman taistelusta kertova romaani ”Tsushima” ("Tsusima", 1932–1935, neljäs laitos 1940). Sen ensimmäinen osa kuvaa laivaston jokapäiväistä elämää. Kirjailijan omia kokemuksia eri lähteisiin yhdistävä toinen osa ei ole historiallisesti todenmukainen. Kirja sai Stalin-palkinnon vuonna 1941.


title: Australian avoin tennisturnaus 2011 – miesten kaksinpeli

text:
Roger Federer lähti turnaukseen puolustavana mestarina voitettuaan Andy Murrayn vuosi sitten. Novak Đoković voitti turnauksen toisen kerran urallaan. Finaalissa hän voitti Andy Murrayn suoraan kolmessa erässä luvuin 6–4, 6–2, 6–3.
 Ivan Ljubičić "(3. kierros)"
 Sam Querrey "(1. kierros)"
 Stanislas Wawrinka "(puolivälierät)"
 John Isner "(3. kierros)"
 Marcos Baghdatis "(3. kierros, luovutus)"
 Michaël Llodra "(2. kierros)"
 Nikolai Davydenko "(1. kierros)"
 Ernests Gulbis "(1. kierros)"
 Albert Montañés "(2. kierros)"
 Juan Mónaco "(2. kierros)"
 David Nalbandian "(2. kierros, luovutus)"
 Richard Gasquet "(3. kierros)"
 Viktor Troicki "(3. kierros, luovutus)"
 Thomaz Bellucci "(2. kierros)"
 Feliciano López "(2. kierros)"
 Guillermo García-López "(3. kierros)"


text: Miesten kaavio


title: Ruokoperho

text: Ruokoperho eli ruokotuhooja ("Phragmataecia castaneae") on melko harvinainen, puuntuhoojiin kuuluva perhoslaji.


title: Ruokoperho

text: Ruokoperho on yleisvaikutelmaltaan tasaisen harmaa perhoslaji. Siipien pohjaväri on harmaa, siipisuonten kohdalla hieman ruskeampi. Etusiivissä on himmeitä tummia täpliä. Erikoisena piirteenä perhosen takaruumis on huomattavan pitkä ja ulottuu lepäävällä perhosella selvästi siivenkärkiä pitemmälle. Siipiväli 32–37 mm.


title: Ruokoperho

text: Eurooppalainen laji. Suomessa ruokoperhoa tavataan pääasiassa lounaisrannikolla. Lisäksi sillä vaikuttaa olevan erilliset esiintymät Jurvassa ja Ruotsinpyhtäällä. Aikuiset perhoset lentävät kesä-heinäkuussa.


title: Ruokoperho

text: Ruokoperho on yöaktiivinen ja elää kaislikoissa. Perhoset myös lentävät valolle ja naaraita voi löytää lepäämästä ruokojen varsilla. Toukka elää järviruo'on varren alaosan sisällä ja talvehtii kahdesti ruo'on varren alaosassa koteloituen varren sisään, lähelle toukan tekemää ulostuloaukkoa vasta kolmantena kesänään. Ennen perhosen kuoriutumista kotelo työntyy osittain ulos varresta. Toukan vaivaamat ruo'ot eivät yleensä tuota kukintoa.


title: Ruokoperho

text: Toukan ravintokasvi on järviruoko ("Phragmites australis").


title: Kasimir Jagiellon

text: Kasimir Jagiellon eli Kasimir IV (, ) (1427–1492) oli vuodesta 1440 lähtien Liettuan suuriruhtinas ja vuodesta 1447 myös Puolan kuningas kuolemaansa saakka vuonna 1492. Kasimir Jagiello oli viimeinen liettuaa osannut Liettuan suuriruhtinas. Kasimirin merkittävimpiä saavutuksia oli Pommerin liittäminen Puolaan.


title: Kasimir Jagiellon

text: Kasimir Jagiellon nousi valtaan Žygimantas Kestutisin murhan aiheuttaman sekasorron keskellä. Murhan jälkeen useat tahot taistelivat Liettuan herruudesta ja liettualainen aatelisista koostunut Jonas Goštautasin johtama ryhmä kutsui suuriruhtinaaksi Jagellon pojan Kasimir Jagiellon. Kasimir oli tuolloin 13-vuotias. Perimisjärjestyksessä Kasimiria ennen ollut hänen vanhempi veljensä Vladislav III suostui Kasimirin valintaan hänen itsensä ollessa osallisena Unkarin kruununperimiskiistoissa. Kasimir asetettiin suuriruhtinaaksi 22. kesäkuuta 1440. Valtaa kuitenkin käytti todellisuudessa Goštautasin ympärille järjestäytynyt ylhäisaateliston neuvosto. Kasimirin tultua valtaan alkoi Liettuan olojen rauhoittaminen, mikä tapahtui sodalla kapinoivaa Smolenskia vastaan. Kiovan ruhtinaaksi valittiin Kasimirin serkku Olelka. Valtaa tavoitelleelle Švitrigailalle annettiin Volynia ja Podolia.


title: Kasimir Jagiellon

text: Kasimirin veli Vladislav kaatui vuonna 1443 turkkilaisia vastaan käydyssä taistelussa Varnassa. Kasimir oli tämän jälkeen ainoa kruununtavoittelija. Hän olisi kuitenkin halunnut kruunun mieluummin perintönä kuin Puolan kruununneuvoston valitsemana. Tämä johti pitkiin neuvotteluihin puolalaisen aatelin kanssa, joka olisi halunnut Kasimirin liittävän Liettuan Puolaan. Tätä ajatusta puolestaan vastusti liettualainen aateli. Lopulta vuonna 1446 Brest-Litovskissa pidetyssä kokouksessa päätettiin Liettuan valtiollisen aseman säilymisestä, mutta Liettuan oli annettava alueita Volyniassa ja Podoliassa Puolalle. Lopulta kesäkuussa 1447 Kasimir kruunattiin Puolan kuninkaaksi nimellä Kasimir IV.


title: Kasimir Jagiellon

text: Kasimir oli 2. toukokuuta 1447 hyväksynyt Liettuan suuriruhtinaskunnan peruskirjan, joka vahvisti aateliston oikeudet ja sitoi Kasimirin nostamaan Liettuan virkoihin vain liettualaisia. Näin Liettua pysyi katolilaisen aateliston lähes ehdottomassa vallassa. Kasimir kiinnitti huomionsa Unkariin ja Böömiin, sillä hänen vaimollaan Elisabeth Habsburgilla oli niihin vaateita. Böömin ja Unkarin kruunun saikin Kasimirin poika Vladislav. Puola joutui kolmetoistavuotiseen sotaan Saksalaista ritarikuntaavastaan vuosiksi 1454–1466. Kasimir valtasi sodassa Pommerin ja muuta Itämeren rannikkoa. Alueen valtaus alkoi paikallisten suurten kauppakaupunkien kapinana ritarikuntaa vastaan. Aluemuutokset vahvistettiin Thornin rauhalla. Ritarikunta joutui sodan päätteeksi alistumaan Puolan vasalliksi. Idässä vuonna 1449 Kasimir solmi niin sanotun ikuisen rauhan Moskovan Vasili II:n kanssa. Moskova hyökkäili kuitenkin vuodesta 1485 lähtien Liettuan rusilaisille maille, mutta Kasimir jätti asian paljolti huomiotta. Kasimir kuoli Grodnossa vuonna 1492.


title: Kasimir Jagiellon

text:
Kasimirin onnistui perhesiteiden avulla vahvistaa Jagiellojen asemaa tuntuvasti. Hänen Böömin ja Unkarin kuninkaaksi nousseen poikansa lisäksi hänen kolmesta muusta pojastaan tuli vuorotellen Puolan kuninkaita ja Liettuan suuriruhtinaita. Laajojen perhesiteiden takia myös esimerkiksi Saksalaisen ritarikunnan viimeinen suurmestari Albrekt Brandenburgilainenkin oli sukua Kasimirille. Kasimirin Pommerin valloituksesta kehitettiin Saksassa myöhemmin ajatus siitä, että Puola oli jakanut Preussin. Tätä käytettiin perusteluna kun Preussi
havitteli myöhemmin alueita Puolasta.


title: Pjotr Denisenko

text: Pjotr Denisenko (; s. 13. syyskuuta 1920 Tšernihiv – 9. syyskuuta 1998) oli neuvostoliittolainen seiväshyppääjä ja kymmenottelija.


title: Pjotr Denisenko

text: Denisenko oli kymmenottelussa maailmantilaston kymmenen parhaan joukossa vuonna 1946 ja vuosina 1948–1951. Hän kilpaili seiväshypyssä Helsingin olympialaisissa 1952 ja sijoittui neljänneksi tuloksellaan 440 senttimetriä. Denisenko sivusi seuraavana vuonna lajin Euroopan-ennätystä tuloksellaan 444.


title: Bogdan Kondracki

text: Bogdan Kondracki on puolalainen laulaja, multi-instrumentalisti ja musiikkituottaja. Hän on toiminut yhtyeissä Kobong, Neuma ja NYIA.


title: Bogdan Kondracki

text: Kobong


title: Bogdan Kondracki

text: Neuma


title: Bogdan Kondracki

text: NYIA


title: Bogdan Kondracki

text: Andrzej Smolik


title: Lebor Gabála Érenn

text: Lebor Gabála Érenn, nykyiiriksi Leabhar Gabhála Éireann ja englanniksi The Book of Invasions, on keskiaikainen kokoelma runo- ja proosamuotoisia irlantilaisia myyttejä. Kirja kertoo irlantilaisten alkuperästä ja Irlannin myyttisistä alkuasuttajista.


title: Lebor Gabála Érenn

text: "Lebor Gabála" koottiin yhteen 1100-luvulla, mutta se perustuu jo 500–600-luvuilla luostareissa kirjoitettuihin Irlannin kansojen historiankirjoihin. Kirja kuvaa Irlannin myyttisiä valloituksia ennen vedenpaisumusta. Keskeisessä osassa on jumalten heimo Tuatha Dé Danann, joka tarinoiden mukaan asui Irlannissa ennen Milin poikia eli kelttejä. Keltit ajavat lopulta Tuatha Dé Danannin maanalaiseen valtakuntaan.


Tunisian perustuslaillinen demokraattipuolue (, , lyhenne RCD) oli tunisialainen poliittinen puolue, jonka perusti Zine el-Abidine Ben Ali helmikuussa 1988. Se korvasi sosialistisen Destourian puolueen.


title: Tunisian perustuslaillinen demokraattipuolue

text: 6. helmikuuta 2011 sisäministeriö kielsi puolueen kokoontumiset ja 9. maaliskuuta oikeus määräsi sen hajotettavaksi.


title: JiiPee

text: Jiipeenetti.fi (aiemmin JiiPee) on Poikien ja Tyttöjen keskuksen, Suomen Lähetysseuran ja Kirkon kasvatus- ja perheasioiden keskuksen yhdessä julkaisema lasten ja nuorten verkkolehti, joka alkoi ilmestyä paperimuodossa nimellä "Joka Poika" jo vuonna 1938. JP-nimen se sai 1985. Nimeä vaihdettiin, koska lehti suunnattiin poikien lisäksi tytöille. JiiPee on poliittisesti sitoutumaton, kristilliseltä arvopohjalta toimitettu lehti, jonka lukijakunta ovat 9-13-vuotiaat tytöt ja pojat.


title: JiiPee

text: Lehti ilmestyi paperimuodossa kuusi kertaa vuodessa 32-48 sivuisena. Lehdessä ilmestyi sarjakuva "Billy Binnsin ihmerillit" (piirtäjä Ted Cowan). Päätoimittajia olivat muun muassa Pentti Tapio ja Eero Jokela.


title: JiiPee

text: Vuoden 2012 tammikuussa JiiPee-lehti siirtyi verkkojulkaisuksi jiipeenetti.fi-sivustolle, ehdittyään ilmestyä 74 vuotta printtilehtenä. Verkkolehden päätoimittajana on PTK:n koulutussihteeri Juha Kinanen.


title: Piipponen

text: Piipponen on suomalainen sukunimi, joka on muun muassa seuraavilla henkilöillä:


title: Sillage

text: Sillage on ranskalaisten Jean-David Morvanin ja Philippe Buchet’n tekemä tieteisfiktio-sarjakuva. Avaruusoopperasarjaa on piirretty vuodesta 1998. Ranskan sana "sillage" (lausutaan ) tarkoittaa "vanavettä". Suomeksi sarjaa julkaisi Egmont kymmenen albumin verran.


title: Sillage

text: Kirjan "1000 Navïs" alkusanoissa kerrotaan, että kustantaja Guy Delcourt halusi avaruusoopperan julkaisuohjelmaansa. Jean David Morvan esitti nimeä "Sillage" Philippe Buchet’lle, joka kehitti avaruudessa etenevän saattueen. Hän teki siitä avaruusolentojen täyttämän, ettei sitä sekoitettaisi "Taisteluplaneetta Galacticaan". Samalla päähenkilöksi valittiin nainen, millä vältettiin vertailut Tarzaniin.Sillagen sivilisaatio on valtava avaruusalusten vana, joka kiertää galaksia jatkuvasti etsien resursseja, lajeja ja teknologiaa. Saattue jättää hyperportteja taakseen, jolloin vierailtuun aurinkokuntaan päästään palaamaan milloin tahansa. Ei ole varmaa onko Sillagella valoa nopeampaa tai muuta hyperavaruustekniikkaa näiden porttien lisäksi. Sillagen sivilisaatio on hyvin vanha. On merkkejä, että se on kiertänyt galaksin useita kertoja ja uudelleenvieraillut monissa aurinkokunnissa tarpeeksi monta kertaa havaitakseen niillä olevien sivilisaatioiden nousuja ja tuhoja. On myös todisteita planeettojen maankaltaistamisesta ja elämän istuttamisesta niihin. Navis’n viidakkoplaneettaa alettiinkin jo muuttaa kuumemmaksi ja siten sopivammaksi kuumuutta tarvitseville Hottardeille.


title: Sillage

text: Lukemattomien lajien pitkästä yhteistyöstä johtuen Sillage on teknisesti erittäin pitkälle edistynyt. Saattueessa ei ole kahta samanlaista alusta ja jotkin niistä ovat biologisia. Monet alukset ja rodut ovat niin erilaisia olemukseltaan, että viestintä niiden kanssa on vaikeaa tai jopa mahdotonta. Myös AI-yksikköjä käytetään kaikkialla, mutta niitä pidetään toisen luokan kansalaisina ja biologiset kansalaiset hallitsevat niitä. Edistyneitä biologisia tiedontallennus- ja käsittelyteknologioita näkyy monta kertaa sarjassa.


title: Sillage

text: Sillagessa viestintä perustuu aisteista riippumattomaan psioniseen tiedonvälitykseen, jota tehdään joko biologisin tai teknisin keinoin. Sillagen kansalaiset on luokiteltu sen mukaan, kuinka hyvin he kykenevät kontrolloimaan psionista kykyään. Jako voimakkaisiin ja avuttomiin on sarjassa jatkuvana teemana. Ihmisten kyvyttömyyttä psioniseen viestintään vihjataan syyksi siihen, ettei Sillage ole koskaan kohdannut ihmiskuntaa. Samasta syystä Navis on täysin immuuni psionisille voimille ja hänen ajatuksiaan ei voida lukea, eikä häntä myöskään pystytä manipuloimaan psionisin voimin. Tämä tekee Navis’sta arvokkaan agentin Sillagen sotilasvoimille ja sallii hänen siten ansaita elantonsa. Psionisia kykyjä pidetään ainoana älykkään elämänmuodon edellytyksenä, ja Sillagen tiedustelijat tutkivat planeettoja etsien juuri merkkejä niistä. Sen vuoksi Navis’ta ei alkuksi tunnistettu älykkääksi elämänmuodoksi. Myös alukset liikkuvat samalla psyykkisellä energialla, ja Hottardien hallitsija tuomittiinkin elinkautiseen vankeuteen ja yhtä alusta alettiin liikuttaa hänen energiallaan.


title: Sillage

text:
Matkallaan Sillage on kohdannut myös lajeja, jotka eivät halua olla missään tekemisessä sen kanssa (albumi 8).
Mitä tapahtuikaan Navis'n lapsuudessa. Vauhdikkaiden tarinoiden tekijöinä José Luis Munuera, Jean-David Morvan, Philippe Buchet ja Christian Lerolle, ranskaksi julkaissut Delcourt-Neopolis.


title: Sillage

text: Paluu Näviksen agenttiuran alkuaikoihin. Tekijöinä Jean-David Morvan& Philippe Buchet (tarina) ja uutena piirtäjänä Pierre-Mony Chan, ranskaksi julkaissut Delcourt-Neopolis.


title: Sillage

text: Lyhyitä piirrosnovelleja päähenkilöistä. Julkaisija Delcourt-Neopolis.


title: Sillage

text:
Alkuperäisessä albumissa samoin kuin suomennetussa Navis esiintyy ensimmäisessä albumissa vain lannevaatteessa rinnat paljaana. Kun sarjakuva ilmestyi Yhdysvalloissa, sarjan julkaisija väritti Navis'n rinnoilla olevan vaalean tatuoinnin mustaksi.
Sillagen kotisivujen mukaan yhdysvaltalainen julkaisija sai päänvaivaa yläosattomissa liikkuvasta teini-ikäisestä Navisista, josta syystä heillä oli kolme vaihtoehtoa:
Siellä todetaan heidän valtamerentakaisten serkkujensa valinneen loogisimman, halvimman ja nopeimman eli vaihtoehdon 3, joka aiheutti pettymyksen lukijoille. Yhdysvaltalainen julkaisija NBM Publishing on julkaissut albumit 1-7 englanniksi, mutta on ilmoittanut ettei se julkaise Yhdysvalloissa loppuja albumeja.


title: Sillage

text: Piirtäjät ovat lisänneet sarjaan viittauksia muihin teoksiin. Viidakkoplaneetalla asustaa myös marsupilameja. Salamurhaaja albumissa 2 muistuttaa Alienia. Albumissa 5 Navis vierailee Ihmiskuntaa esittelevässä Expossa, jossa näkyy muun muassa Maasta tuttuja robotteja, kuten Metropoliksen robotti, "Tähtien sodan" C-3PO, Bender "Futuramasta" ja "Kielletyn planeetan" Robby the Robot. Myös Betty Boop on näkyvissä toisaalla. Albumissa 9 Navis ohjaa sukkulan asteroidiluolaan ja toteaa toivovansa, ettei se ole ison avaruusmadon suu 2-D-elokuvasta jonka hän näki lapsena ("Imperiumin vastaisku").


title: Sillage

text:
Sarjan alussa Sillage ei ole ollut missään kontaktissa ihmisiin eikä ihmisten ajatuksia voida lukea puolin jos toisin. Navis pystyy kuitenkin kommunikoimaan planeetalle tunkeutuvien muuttajien kanssa, koska hänellä on Baabelin kalana toimiva Tiedustelija kehossaan. Vasta Sillagessa hän oppi nopeasti sen virallisen kielen (aloittaen karkeuksista) kerrotaan albumissa 2.
Albumissa 8 hän vihdoin tapaa toisia ihmisiä, muttei onnistu kommunikoimaan heidän kanssaan.
Navis kertoo 2-D-elokuvasta, jonka nanny-robotti hänelle näytti ("Vol 9"), mutta hänen muistonsa lapsuudesta ja nanny-robotista palaavat vasta myöhemmin ("Vol 10").


title: Yleisurheilu kesäolympialaisissa 1952 – miesten kolmiloikka

text: Helsingin olympiakisojen miesten kolmiloikkaan osallistui 35 urheilijaa edustaen 23 kansallisuutta. Kilpailu käytiin 23. heinäkuuta. Brasilian da Silva voitti olympiakultaa ME-tuloksella 16,22 ja hyppäsi kaikkiaan neljä kertaa yli 16 metrin rajan ensimmäisenkin hypyn kannettua 15,95. Pisimmän hypyn yksittäisten loikkien pituudet olivat 6,02, 4,22 ja 5,98. Yleisön vaatimuksesta da Silva lähti stadionilla kunniakierrokselle, mikä ei tuohon aikaan ollut tavallista kenttälajien urheilijoille.


text:
Karsintaraja oli 14,55.
Karsintayhmä 1
Karsintayhmä 2


title: Timoleon Vieta palaa kotiin

text: Timoleon Vieta palaa kotiin on brittiläisen Dan Rhodesin esikoisromaani. Se julkaistiin vuonna 2003. Teos palkittiin vuoden parhaana esikoisromaanina.


title: Timoleon Vieta palaa kotiin

text: Kirjan päähenkilö Cockroft on unohdettu säveltäjä ja julkkis, joka on vetäytynyt asumaan yksinään syrjäiseen taloon Italian maaseudulle. Hän unelmoi kestävästä rakkaudesta ja yliampuvista itsemurhista. Cockroftilla on seuranaan uskollinen koira, Timoleon Vieta, jolla on kauniit silmät. Koiran ja isännän tiivis yhteys joutuu kuitenkin koetukselle, kun taloon saapuu yllättäen vieras.


title: Nasserismi

text: Nasserismi on vallankumouksellinen arabisosialistinen ja arabinationalistinen poliittinen ideologia, joka perustuu Egyptin entisen presidentin Gamal Abdel Nasserin ajatuksille. 1950- ja 1960-luvuilla nasserismi levisi moniin muihin arabimaihin merkittävänä poliittisena voimana. Se on yhä merkittävä, joskin paljon hiipunut.


title: Nasserismi

text: Nasser sosialisoi 51 % Egyptin yrityksistä vuoteen 1962 mennessä ja tukahdutti opposition väkivaltaisesti. Hänen itselleen valitsema seuraaja Anwar Sadat purki suuren osan nasserismia.


title: Nasserismi

text: Nasserismi torjuu kommunismin, jota se pitää arabeille sopimattomana. Silti vuoden 1956 Suezin kriisin jälkeen Egypti turvautui voimakkaasti Neuvostoliiton tukeen, myös sodassa Israelia vastaan, vaikka nasseristit vainosivatkin kommunisteja.


title: Nasserismi

text: Nasserismi on sekulaari ideologia muttei kiellä uskontoja. Nasseristit vastustavat sionismia ja länsimaita mutta kannattavat teollistamista ja modernisaatiota. Syyriassa ja Saddam Husseinin aikana Irakissakin valtaa pitänyt arabisosialistinen Baath-puolue on lähellä nasserismia.


title: Nasserismi

text: Nasser, Jugoslavian kommunistinen Tito ja Intian sosialistinen Nehru olivat Sitoutumattomien maiden liikkeen keskeiset perustajat.


title: Nasserismi

text: Viime aikoina poliittinen islamismi kuten Egyptin Muslimiveljeskunta on jättänyt varjoonsa arabinationalismin ja arabisosialismin.


title: Nasserismi

text: Monet ei-arabi-Afrikan ja Latinalaisen Amerikan vasemmistoliikkeet ovat saaneet vaikutteita Nasserilta. Nasser myös tuki Afrikan vapautusliikkeitä. Jopa Nelson Mandela piti Nasserin tukea ratkaisevana Etelä-Afrikassakin. Fidel Castro sanoi Nasserin inspiroineen Kuuban vallankumousta.


title: Nasserismi

text: Venezuelan presidentti Hugo Chavez sanoi olevansa nasseristi.


title: Alpha Magnetic Spectrometer

text: Alpha Magnetic Spectrometer on ISS-avaruusasemalla sijaitseva hiukkasfysiikan koelaite. Se mittaa kosmista säteilyä ja pyrkii etsimään antimateriaa ja pimeää ainetta. Hanketta johtaa MIT:n professori Samuel Ting.


title: Alpha Magnetic Spectrometer

text: MIT:n hiukkasfyysikko Samuel Ting ehdotti AMS-mittalaitetta vuonna 1995 pian Superconducting Super Colliderin (SSC) perumisen jälkeen. Ehdotus hyväksyttiin ja Tingistä tuli projektin ohjaaja.


title: Alpha Magnetic Spectrometer

text: Laitteen prototyyppi AMS-01 lensi STS-91-sukkulalennolla kesäkuussa 1998. Se ei tehnyt toivottua havaintoa, mutta laite toimi ja löydöksen puuttuminen johtui ilmeisesti lyhyestä mittausajasta.


title: Alpha Magnetic Spectrometer

text:
Lopullinen mittalaite on AMS-02, jota on kehittänyt 500 tutkijaa 16 maasta. Laitteen päärahoittaja on Yhdysvaltain energiaministeriö. Laitetta on testattu CERNissä ja ESAn ESTEC-keskuksessa.
Turun yliopisto ja Aalto-yliopiston Metsähovin radio-observatorio ovat ottaneet osaa sekä AMS-01:n että AMS-02:n suunnitteluun ja toteutukseen.


title: Jamie Hampton

text: Jamie Hampton (s. 8. tammikuuta 1990 Frankfurt, Saksa) on yhdysvaltalainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 24 heinäkuussa 2013. Hän on voittanut urallaan viisi ITF-turnausta kaksinpelissä.


title: Jamie Hampton

text: Vuonna 2010 Hampton pelasi Yhdysvaltain avointen pääsarjassa jääden avauskierrokselle. Hän hävisi ottelunsa María José Martínez Sánchezille lukemin 6–4, 3–6, 6–0. Kauden päättyessä hän oli maailmanlistan sijalla 136.


title: Jamie Hampton

text: Vuonna 2011 Hampton hävisi Australian avointen avauskierroksella Olena Baltatšalle kolmieräisen ottelun. Yhdysvaltain avoimissa Hampton hävisi jälleen Baltatšalle ensimmäisellä kierroksella.


title: Jamie Hampton

text: Vuonna 2012 Hampton pääsi Australian avoimissa toiselle kierrokselle voitettuaan Mandy Minellan. Toisella kierroksella hän hävisi Marija Šarapovalle. Ranskan avoimissa Hampton hävisi ensimmäisellä kierroksella Arantxa Rusille. Wimbledonissa hän voitti avauskierroksella Daniela Hantuchován, mutta hävisi toisella kierroksella Heather Watsonille. Yhdysvaltain avoimissa Hampton hävisi ensimmäisellä kierroksella Marion Bartolille.


title: Jamie Hampton

text: Hampton avasi kauden 2013 pääsemällä välieriin Aucklandin turnauksessa. Australian avoimissa hän eteni kolmannelle kierrokselle, jossa hävisi ykköseksi sijoitetulle Viktoryja Azarenkalle. Memphisissä hän pääsi puolivälieriin ja Brysselissä välieriin. Ranskan avoimissa hän hävisi neljännellä kierroksella Jelena Jankovićille. Eastbournessa hän saavutti finaalipaikan, mutta hävisi finaalissa Jelena Vesninalle. Wimbledonissa Hampton hävisi ensimmäisellä kierroksella Sloane Stephensille. Stanfordissa hän pääsi välieriin. Yhdysvaltain avoimissa Hampton hävisi kolmannella kierroksella Sloane Stephensille.


title: Hyötypeli

text:
Hyötypeli () on peli, joka on suunniteltu pääasiassa jotakin muuta kuin viihdekäyttöä varten. Tunnetuimpia hyötypelien muotoja ovat oppimispelit, mutta pelejä voidaan käyttää myös tiedottamiseen, mainostamiseen, terveyden ja hyvinvoinnin edistämiseen, henkilöstön kouluttamiseen sekä tuotannon suunnitteluun ja kehitykseen. Termi sai alkunsa Serious Games Initiativen luomisen yhteydessä vuonna 2002.
Hyötypeleissä käyttäjän mielenkiinto pyritään vangitsemaan viihteellisyyden avulla ja käyttäjälle tarjotaan viihteelliseksi verhottua tietoa.. Pelejä käytetään lisääntyvässä määrin ei-viihteellisiin tarkoituksiin, koska niillä on immersiivisyytensä ja simulointikykynsä vuoksi enemmän keinoja osallistuttaa ja inspiroida nykynuorisoa. Teollisuudessa ja tutkimuksessa hyötypelejä käytetään usein simuloimaan ja kuvaamaan asioita, joita olisi liian kallista tai vaarallista testata todellisuudessa. Esimerkkitapauksia ovat simulaatiot kuten ajosimulaattorit ja lentosimulaattorit.


title: Hyötypeli

text: Oppimispeli (engl. "edugame") tai opetuspeli on hyötypeli, jossa on selkeä oppimissisältö. Oppimispeli suunnitellaan opettamaan jotakin tiettyä tietoa tai taitoa. Oppimispelejä voidaan käyttää sekä kotona että kouluissa, mutta niiden pääasiallinen tarkoitus on tukea opetusta.


title: Hyötypeli

text: Oppimispeleillä ei tarkoiteta vain digitaalisia pelejä, vaan pelillisiä ja leikillisiä ominaisuuksia voidaan yhdistää erilaisiin oppimisympäristöihin. Digitaalisten pelien lisäksi opetuksessa voidaan käyttää hyväksi mm. lautapelejä, roolipelejä ja korttipelejä.


title: Hyötypeli

text: Ensimmäiset oppimispelit olivat ns. "harjaannuttamispelejä", joissa samaa asiaa harjoiteltiin toiston avulla. Tällaiset pelit sisälsivät samoja tehtäviä kuin kouluaineiden tehtäväkirjoissa ja niiden avulla voidaan helposti kerrata jo opittua. Harjaannuttamispelit ovat yleensä pieniä ja yhteen asiaan keskittyviä.


title: Hyötypeli

text: Simulaatiot ja strategiapelit ovat oppimispelien monimutkaisempia muotoja. Simulaatiot mallintavat todellisen maailman tilanteita, jolloin voidaan kokea tai harjoitella asioita, joita olisi muutoin liian kallista tai vaarallista toteuttaa. Tällaisia ovat mm. lentosimulaattorit ja erilaiset armeijan käyttöön tarkoitetut simulaatiopelit.


title: Hyötypeli

text: Oppimispeleihin liittyy läheisesti käsite "edutainment", joka tarkoittaa kaikkia interaktiivisen multimedian tuotteita, joissa esitetään opettavaista materiaalia viihteellisin keinoin. Oppimispelit ovat "edutainmentin" osa-alue, mutta "edutainment" ei rajaudu niihin.


title: Hyötypeli

text: Mainospelit (engl. "advergames") suunnitellaan usein tietyn mainoskampanjan osaksi. Pelien tarkoitus on lisätä brändin näkyvyyttä ja tutustuttaa asiakkaita tuotteeseen. Pelien tiedollinen sisältö jää usein pinnalliseksi päätarkoituksen ollessa viihdyttäminen ja brändin voimistaminen. Mainospelit voivat olla mukaansatempaavia, mutta yleensä ne on jätetty pelattavuudeltaan yksinkertaisiksi, jotta mainontaan liittyvät viestit eivät jää pelaajalta huomaamatta.


title: Hyötypeli

text: Mainospelit ovat tyypillisesti kevyitä web-pohjaisia minipelejä, joiden kohderyhmänä ovat lapset ja nuoret. Mainospelien käyttö on lisääntynyt, koska tuotteiden kohderyhmien keskuudessa television katselu on vähentynyt ja internetin käyttö vastaavasti lisääntynyt. Tutkimusnäyttöä mainospelien tehokkuudesta ei kuitenkaan vielä ole.


title: Hyötypeli

text: Uutispelaamisella (engl. "newsgaming") tarkoitetaan ajankohtaisiin tapahtumiin reagoivaa pelisuunnittelua ja -tuotantoa. Uutispelien avulla voidaan välittää poliittista sanomaa, saattaa ajankohtaista tietoa helpommin käsiteltävään ja ymmärrettävään muotoon sekä tarjota alusta uutistapahtumien kommentoinnille ja analysoinnille. Uutispeli-käsitteen otti ensimmäisenä käyttöön pelinkehittäjä ja tutkija Gonzalo Frasca, jonka aloitteesta syntyivät uutispelit "Kabul Kaboom" ja "September 12". Pelit kehitettiin sodankäynnin ja terrorismin vastaiseen propagandaan syyskuun 11. päivän terrori-iskujen seurauksena.


title: Hyötypeli

text: Terveyspelit jaetaan yleensä terveyttä edistäviin peleihin ja liikuntapeleihin. Terveyttä edistävät pelit pyrkivät usein opettamaan terveellisempiä elämäntapoja, kuten ruokailutottumuksia. Terveyspeleihin luetaan myös hyötypelit, joita käytetään kuntoutukseen ja terapiaan. Hyötypelejä on käytetty mm. vammaisten lasten kuntoutukseen, lukihäiriön hoitoon, pitkäaikaissauraksista kärsivien lasten tukemiseen sekä näkövammaisten avustamiseen tietokoneen käytössä ja kommunikoinnissa.


title: Hyötypeli

text: Liikuntapelit (engl. "exergames") ovat hyötypelejä, joiden ensisijainen tarkoitus on saada pelaaja liikkumaan. Tällaisia ovat esimerkiksi Nintendon kehittämä Wii Fit -peli. Liikuntapeleihin liittyy yleensä jokin erikoisohjain tai lisälaite ja ne hyödyntävät pelaajan asentoja ja liikkuvuutta enemmän kuin muut hyötypelityypit.


title: Hyötypeli

text: Hyötypelejä tutkivat julkiset tahot, kuten oppilaitokset, yhteisöt ja erilaiset valtiolliset ja kansainväliset tutkimusjärjestöt. Kiinnostus on kasvanut viime vuosina ja tutkimus korkeakoulutasolla lisääntynyt.


title: Hyötypeli

text: Hyötypelejä tutki vuosina 2007–2008 Nordic Serious Games -projekti, joka oli Agora Centerin pelilaboratorion vetämä ja Pohjoismaisen innovaatiokeskuksen rahoittama tutkimusprojekti. Myös Teknologian Tutkimuskeskus VTT on tehnyt tutkimusta liikuntapeleistä. Simulointia, mallinnusta ja simulaattoreita puolestaan tutkitaan mm. Puolustusvoimissa.


title: Hyötypeli

text: Tutkimusta vaikeuttaa hyötypeli-käsitteen määrittelemättömyys. Hyötypelin käsitteelle ei ole virallista määritelmää ja epävirallisissa määritelmissä on vaihtelua. Pelitutkimuksessa hyötypeliksi määritellään yleensä mikä tahansa peliteknologiaa hyödyntävä ohjelma, jolla on myös muu kuin viihteellinen päämäärä.


title: Luettelo Jukka Takalon kappaleista

text: Tämä on luettelo Jukka Takalon levyttämistä kappaleista aakkosjärjestyksessä. Listalla on kaikkiaan 32 kappaletta.


title: Crawley Town FC

text: Crawley Town Football Club on jalkapalloseura Crawleyn kaupungista Etelä-Englannista. Seura pelaa Englannin neljänneksi korkeimmalla sarjatasolla kakkosliigassa. Vielä kaudella 2010–2011 se pelasi konferenssissa. Kaudella 2011–2012 se sijoittui kolmanneksi kakkosliigassa ja pelasi kolme seuraavaa kautta ykkösliigasta, josta se putosi keväällä 2015.


title: Crawley Town FC

text: Crawley Town perustettiin 1896 ja seura siirtyi heti perustamisen jälkeen pelaamaan West Sussex Leagueen. Viisi vuotta myöhemmin seura liittyi Mid-Sussex Leagueen, jonka voitti toisena vuotenaan. 1951 seura siirtyi Sussex County Football Leagueen (yhdeksänneksi korkein sarjataso) ja 1956 Metropolitan Leagueen. Crawley Townista tuli kokonaan ammattilaisseura 1962 ja se siirtyi pelaamaan Southern Leagueen, jossa pelasi vuoteen 2004 asti. Crawley Town pääsi FA Cupin kolmannelle kierrokselle 1992. Vuonna 2004 seura pääsi pelaamaan Conference Nationaliin. Kaudella 2010–2011 Crawley Town on edennyt historiansa parhaaseen FA Cup -sijoitukseen päästyään viidennelle kierrokselle. Samalla kaudella seura voitti konferenssin ja nousi kakkosliigaan sekä heti seuraavalla kaudella ykkösliigaan.


title: Søndre Land

text: Søndre Land on Norjan kunta Opplandin läänissä. Sen rajanaapureita ovat pohjoisessa Nordre Land, koillisessa Gjøvik, idässä Vestre Toten, etelässä Gran, lounaassa Ringerike ja lännessä Sør-Aurdal. Kunnan hallintokeskus on Hovin taajamassa. Tammikuussa 2013 tehdyn väestönlaskennan mukaan kunnassa oli 5 703 asukasta.


title: Työajanseuranta

text: Työajanseuranta on järjestelmä, jossa työntekijä leimaa itsensä työhön, tauoille ja vapaa-ajalle tai muuten kirjaa työaikansa.


title: Työajanseuranta

text: Suomessa eräs vanhimpia työajanseurantajärjestelmiä oli päiväpulkka. Teollistumisen myötä keksittiin kellokortti. Käyttöön otettiin kellokorttikoneet, joissa työntekijä leimasi oman kellokorttiliuskansa. Kone leimasi aikaleiman liuskaan, mutta laskenta tehtiin silti käsin. Perinteisiä kellokorttilaitteita ei juurikaan enää käytetä. Niiden tilalle ovat tulleet digitaaliset leimauspäätteet ja työajanseurantajärjestelmät, joista saadaan työajat tietokoneelle valmiiksi laskettuina. Tietokoneohjelmiston avulla työaikaraportit pystytään tulostamaan suoraan tallennetuista työajoista.


title: Työajanseuranta

text: Työajanseurannan ansiosta voidaan paitsi seurata työntekijän paikallaoloa myös käyttää työaikapankkia sekä laskea ja maksaa palkat sujuvasti. Se mahdollistaa myös erilaisten asiakas-, osasto-, prosessi- ja projektikohtaisten työvaiheiden kulujen ja keston seurannan. Yksinkertaisimmillaan työajanseuranta voidaan toteuttaa esimerkiksi taulukkolaskentaohjelmalla. Reaaliaikaiset työajanseurantajärjestelmät, joilla työaikojen erittelyt ja laskennat hoituvat automaattisesti, ovat nykyään niin edullisia, että yhä useammin yrityksen tuntikirjanpito päätetään tehdä tietokonepohjaisesti. Nykyaikaiset internetpohjaiset ohjelmistot soveltuvat myös liikkuvan työvoiman seurantaan, jolloin työaikakirjaukset voidaan tehdä matkapuhelimella.


title: Työajanseuranta

text: Reaaliaikainen tuntikirjanpito on Suomessa nykyään pakollista jopa kuukausipalkkaisille työntekijöille. Työaikalaki ei tässä suhteessa erottele kuukausipalkkaisia ja tuntipalkkaisia työntekijöitä, vaan sen mukaan työnantajan on pidettävä työaikakirjanpitoa työntekijöittäin kaikista tehdyistä tunneista ja niistä suoritetuista korvauksista. On kuitenkin työntekijäryhmiä, joihin ei sovelleta työaikalakia: poikkeuksia, jotka määrittelee 2 §, ovat esimerkiksi johtamassa asemassa olevat ja etätyötä tekevät.


title: Työajanseuranta

text: Työaikakirjanpitoa voidaan pitää palkkakirjanpidon yhteydessä. Työtunnit voidaan kirjata kahdella tavalla: Ensinnäkin voidaan merkitä säännöllisen työajan työtunnit, lisä-, yli-, hätä- ja sunnuntaityötunnit sekä niistä suoritetut korvaukset, mitä tapaa suositellaan käytettävän, kun työntekijät ovat kuukausipalkkaisia. Tuntipalkkaisilla työntekijöillä ja toimihenkilöillä suositeltavampi merkitsemistapa on kirjata kaikki tehdyt työtunnit samoin kuin erikseen yli-, hätä- ja sunnuntaityötunnit sekä niistä suoritetut korotusosat.


title: Työajanseuranta

text: Työaikalain työaikakirjanpitoa koskevan pykälän 37 § mukaan työnantajan on säilytettävä työaikakirjanpito vähintään laissa säädetyn kanneajan päättymiseen asti.


title: Työajanseuranta

text: Työehtosopimusten tulkinta on vaativa ja monimutkainen prosessi joka vaatii huolellisuutta ja tarkkuutta sekä monien eri laskentasääntöjen huomioimista yhtäaikaisesti. Ennen automaattisen TES-tulkinnan yleistymistä työehtosopimusten erilaiset ylityö- ja muut säännökset oli tapana laskea käsin. Tämä oli palkanlaskijoiden eniten ammattitaitoa edellyttävä työvaihe. Nykyiset työajanseurantajärjestelmät sisältävät automaattisen TES-tulkinnan, joka tekee laskennan käyttäjän puolesta. Esimiehet huolehtivat vain palkanlaskennan ohjauksista kuten ylityömääräyksistä. Näin automaattinen TES-tulkinta ja palkanlaskennan automatisointi ylipäänsä säästävät aikaa ja vähentävät virheitä yrityksen tai yhteisön taloushallinnossa.


title: Masachist

text: Masachist on puolalainen death metal -superyhtye. Yhtyeen perustivat vuonna 2005 rumpali Dariusz Brzozowski, joka on tullut tunnetuksi yhtyeessä Vesania sekä Yatteringin entinen kitaristi Marius Domoradzkiego.


title: Death March Fury

text: Death March Fury on puolalaisen death metal -yhtye Masachistin ensimmäinen studioalbumi, joka on julkaistu vuonna 2009.


title: Sør-Aurdal

text: Sør-Aurdal on Norjan kunta Opplandin läänissä. Sen rajanaapureita ovat pohjoisessa Nord-Aurdal ja Etnedal, koillisessa Nordre Land, idässä Søndre Land, etelässä Ringerike ja Flå sekä lännessä Nes ja Gol. Kunnan hallinnollinen keskustaajama on Bagn, Begnadalenin laakson pohjoisosassa. Tammikuussa 2013 tehdyn väestönlaskennan mukaan kunnassa oli 3 147 asukasta.


title: Under

text: Under on puolalaisen hardcore/thrash metal -yhtye Rootwaterin ensimmäinen studioalbumi, joka on julkaistu vuonna 2004.


title: Yleisurheilu kesäolympialaisissa 1952 – miesten kuulantyöntö

text: Helsingin olympiakisojen miesten kuulantyöntöön osallistui 20 urheilijaa edustaen 14 kansallisuutta. Kilpailu käytiin 21. heinäkuuta.


text: Karsintaraja oli 14,60.


title: Limbic System

text: Limbic System on puolalaisen hardcore/thrash metal -yhtye Rootwaterin toinen studioalbumi, joka julkaistiin vuonna 2007.


title: Henrik Karlsson (jääkiekkoilija)

text: Henrik Björn Karlsson (s. 27. marraskuuta 1983 Tukholma) on ruotsalainen jääkiekkomaalivahti, joka pelaa KHL:n kazakstanilaisjoukkue Barys Astanassa. Isokokoinen Karlsson torjuu modernilla tyylillä. Hän on aiemmin pelannut myös 26 NHL-ottelua Calgary Flamesissa.


title: Henrik Karlsson (jääkiekkoilija)

text: Karlsson on IFK Tumban kasvatti. Hän siirtyi jo juniorina Hammarby IF:ään, jonka J20-joukkueessa Karlsson torjui kevääseen 2002 asti. Vuodet 2002–2004 hän torjui I-divisioonajoukkue Botkyrka Hockeyssa. Karlsson siirtyi kaudeksi 2004–2005 sarjatasoa ylemmäs Allsvenskan-joukkue IK Oskarshamniin. Hän toimi kakkosmaalivahtina Tero Leinoselle ja torjui yhdeksän runkosarjaottelua. Joukkue eteni Kvalserieniin asti, joissa Karlsson pääsi torjumaan kaksi ottelua keväällä 2005. Oskashamn ei kuitenkaan noussut kauden päätteeksi Elitserieniin. Kaudella 2005–2006 hän pelasi joukkueessa vain yhden runkosarjaottelun. Karlsson pelasi lähes koko kauden lainalla I-divisioonan MB Hockeyssa.


title: Henrik Karlsson (jääkiekkoilija)

text: Kaudeksi 2006–2007 Karlsson palasi Hammarbyyn ja hän toimi sen HockeyAllsvenskan-joukkueen ykkösmaalivahtina. Karlsson hoiti samaa virkaa myös kaudella 2007–2008, kunnes hän siirtyi kaksivuotisella sopimuksella Malmö Redhawksiin tammikuussa 2008. Karlsson toimi joukkueen ykkösmaalivahtina suurimman osan kaudesta 2008–2009, kunnes hän siirtyi tammikuussa 2009 Elitserieniin ja Södertälje SK:hon. Karlsson toimi loppukauden joukkueen ykkösmaalivahtina ja onnistui säilyttämään Södertäljen sarjapaikan Kvalserienin päätteeksi.


title: Henrik Karlsson (jääkiekkoilija)

text: Karlsson siirtyi kaudeksi 2009–2010 Södertäljestä Färjestad BK:hon. Hän teki elokuussa 2009 sopimuksen NHL-joukkue San Jose Sharksin kanssa, mutta Karlsson pelasi koko kauden lainalla Färjestadissa. Hän kantoi joukkueen torjuntavastuuta suurimman osan runkosarjasta ja pelasi 34 ottelua. Karlsson jäi kuitenkin loppukaudella kakkosmaalivahdiksi Robin Rahmille, eikä hän torjunut kevään 2010 pudotuspeleissä.


title: Henrik Karlsson (jääkiekkoilija)

text: Kesäkuussa 2010 Karlsson kaupattiin Sharksista Calgary Flamesiin vaihdossa kuudennen kierroksen varausvuoroon . Hänestä tuli lähtökohtainen kakkosmaalivahti Miikka Kiprusoffille. Karlsson pelasi ensimmäisen NHL-ottelunsa 22. lokakuuta 2010, jolloin hän torjui 6–2 -voiton Columbus Blue Jacketsista. Hän torjui ottelussa 20 laukausta. Karlsson pelasi Flamesissa kahden kauden aikana 26 ottelua. Työsulun takia tammikuussa 2013 alkaneen kauden 2012–2013 alussa Chicago Blackhawks hankki Karlssonin Flamesista vaihdossa seitsemännen kierroksen varausvuoroon kesälle . Hän jäi kuitenkin ilman peliaikaa Blachawksissa ja koko loppukausi kului farmijoukkue Rockford IceHogsissa, AHL:ssä.


title: Henrik Karlsson (jääkiekkoilija)

text: Kaudeksi 2013–2014 Karlsson palasi kotimaahansa ja siirtyi vuoden mittaisella sopimuksella SHL-joukkue Skellefteå AIK:hon. Tammikuussa 2014 hänet myytiin KHL-joukkue Avangard Omskiin. Joukkue jäi pudotuspelien ulkopuolelle, mutta Karlsson voitti Omskissa Nadežda Cupin.


title: Henrik Karlsson (jääkiekkoilija)

text:
Kaudeksi 2014–2015 Karlsson siirtyi vuoden mittaisella sopimuksella KHL:n laajennusjoukkue Jokereihin. Tammikuussa 2015 hän teki joukkueen kanssavuoden mittaisen jatkosopimuksen. Karlsson edusti Jokereita myös Spengler Cupissa sekä vuonna 2014 että 2015. Kahden joukkueessa vietetyn vuoden jälkeen hän siirtyi kaudeksi 2016–2017 vuoden mittaisella sopimuksella KHL:n kazakstanilaisseura Barys Astanan maalinsuulle.
Karlsson on pelannut Ruotsin A-maajoukkueessa 11 ottelua. Hän teki A-maajoukkuedebyyttinsä Channel One Cupissa 17. joulukuuta 2009 Moskovassa Venäjää vastaan, jolloin Ruotsi hävisi ottelun 4-3.


title: Henrik Karlsson (jääkiekkoilija)

text: Henrikin isoveli Rickard Karlsson on pelannut jääkiekkoa puolustajana Ruotsin alemmissa sarjoissa.


title: Henrik Karlsson (jääkiekkoilija)

text: Vuonna 2018 Karlsson hankki Kazakstanin kansalaisuuden.


title: Sør-Fron

text: Sør-Fron on Norjan kunta Opplandin läänissä, Gudbrandsdalenin laaksossa. Sen rajanaapureita ovat lännessä Nord-Fron, pohjoisessa Sel, Folldal ja Stor-Elvdal, idässä Ringebu, etelässä Gausdal ja lounaassa Øystre Slidre.


title: Sør-Fron

text: Kunnan hallinnollinen keskus on Hundorpin taajama. Muita taajamia ovat Harpefoss ja Lia. Nord- ja Sør-Fron muodostivat Fronin kunnan ennen vuotta 1851 sekä vuosina 1966-1977. Tammikuussa 2013 tehdyn väestönlaskennan mukaan koko kunnassa oli 3 193 asukasta.


title: Johan Mattilas

text: Johan Mattilas (1821–1873) oli suomalainen valaanpyytäjä.


title: Johan Mattilas

text: Mattilas syntyi Kemin pitäjässä talollinen Juhana Matinlassin poikana. Vuonna 1842 hän lähti Ruijaan ja pestautui harppuunamieheksi valaanpyyntialukseen. Mattilas harjoitti sittemmin valaanpyyntiä itsenäisestikin, vaikka menetti kaksi alusta ahtojäihin. Vuodesta 1852 alkaen hän asui Tromssassa.


title: Johan Mattilas

text: Syksyllä 1872 Mattilaksen "Ellida"-niminen pyyntialus jäätyi lähelle Huippuvuorten rantaa ja hän jäi kokin kanssa laivaan muun miehistön siirtyessä rannalle, missä oli ruokatarvikevarasto. Siellä koko miehistö kuitenkin kuoli keripukkiin. Seuraavana keväänä 1873 A. E. Nordenskiöld löysi Mattilaksen ja kokin ruumiit jäältä – miehet olivat pyrkineet Nordenskiöldin talvileiriin Mosselbayhin, mutta olivat nääntyneet matkalle.


title: Johan Mattilas

text: Mattilaksen puoliso vuodesta 1847 oli Ruotsin Ylitorniolta kotoisin ollut Greta Katarina, jonka sukunimi on tuntematon.


title: Vang

text: Vang on Norjan kunta Opplandin läänissä. Sen rajanaapureita ovat pohjoisessa Luster, Lom ja Vågå, idässä Øystre Slidre, kaakossa Vestre Slidre, etelässä Hemsedal sekä lännessä Lærdal ja Årdal.


title: Vang

text: Kunnan asutus sijoittuu lähinnä Begnan ja Vangsmjøsan vesistöjen reunamille. Kunnassa ei ole taajamia. Hallintokeskus sijaitsee Vangin kylässä Vangsmjøsan eteläpäässä. Tammikuussa 2013 tehdyn väestönlaskennan mukaan Vangin kunnassa oli 1 597 asukasta.


title: Vestre Slidre

text: Vestre Slidre on Norjan kunta Opplandin läänissä. Sen rajanaapureita ovat luoteessa Vang, koillisessa Øystre Slidre, idässä Nord-Aurdal ja lounaassa Hemsedal. Kunnan hallintokeskus on Slidre. Muita asutuskeskuksia ovat Rønin taajama ja Lomenin kylä. Tammikuussa 2013 tehdyn väestönlaskennan mukaan Vestre Slidren kunnassa oli 2 219 asukasta.


title: Yhdistetty talviolympialaisissa 1932

text: Lake Placidin talviolympialaisissa 1932 kilpailtiin yhdistetyssä 10. - 11. helmikuuta. Laji oli mukana olympialaisten ohjelmassa kolmannen kerran, eli yhdistetyssä oli kisattu talviolympialaisten alusta alkaen. Ensin kilpailijat hiihtivät 18 kilometrin matkan samassa kilpailussa lajin erikoismiesten kanssa. Muutoksena edellisiin olympiakisoihin Lake Placidissa käytiin yhdistettyä varten erillinen mäkihyppykilpailu, joka käytiin hiihto-osuutta seuraavana päivänä. Osallistujia oli 33 kymmenestä maasta. Kilpailupaikkoina toimivat maastohiihdossa latu kaupungin ulkopuolella ja mäkihypyssä Intervales Ski-Hill -hyppyrimäki.


title: Yhdistetty talviolympialaisissa 1932

text: Lake Placidin yhdistetyn kilpailu oli Norjan ylivoimainen esitys. Johan Grøttumsbråten, Ole Stenen ja Hans Vinjarengen ottivat maahan kaikki jaossa olleet mitalit, minkä lisäksi Sverre Kolterud varmisti maahan neloisvoiton.


title: Yhdistetty talviolympialaisissa 1932

text: k = kaatunut hyppy


title: Moon (yhtye)

text: Moon on puolalainen black metal -yhtye, joka on perustettu vuonna 1996 Olsztynissa, Puolassa.Entiset jäsenet


title: Moon (yhtye)

text: Studioalbumit


title: Moon (yhtye)

text: Kokoelma-albumit


title: Guy (Final Fight)

text: Guy () on Akira Yasudan suunnittelema videopelihahmo Capcomin Final Fight ja myöhemmin myös Street Fighter -pelisarjassa. Hahmo teki ensi esiintymisensä Final Fightissa vuonna 1989.


title: Guy (Final Fight)

text: Guy esiintyi Final Fightin ensimmäisessä osassa, jossa Metro Cityn pormestari Mike Haggar kutsuu Codyn ja hänet kaupunkiinsa pelastaakseen tyttärensä Jessican Mad Gear jengin käsistä. Kolmikko suuntaa kaduille ja päättää hajaantua nopeuttaakseen etsintöjä. Guy kohtaa matkallaan yhden Mad Gearin korkea-arvoisen rikospomon Sodomin. Hän ottaa mittaa eräänlaiseksi samuraiksi pukeutuneesta roistosta sen pitämässä underground kehässä. Voitokkaan kaksin kamppailun päätteeksi Guy jatkaa matkaansa Metro Cityn teollisuusalueelle, jossa hän taistelee itsensä läpi vastaan tulevia roistoja. Lopulta Guy kohtaa toisen rikospomon Rolenton, joka on vakuuttunut hänen taidoistaan ja tarjoaa paikkaa Mad Gear organisaatiossa. Guy kieltäytyy ja haastaa Rolenton kaksintaistoon, joka päättyy lopulta Guyn voittoon. Hän jatkaa matkaansa ja tapaa Codyn, jonka kanssa Guy matkaa kohti satama-aluetta, jossa he kohtaavat painijan Abigalen. Roisto kiusoittelee Codya sanomalla hänen pomonsa pitävän "hauskaa" Jessican kanssa, jonka seurauksena Cody ryntää Belgerin perään. Guy jää kahdestaan Abigailin kanssa ottamaan mittaa toisistaan. Guy onnistuu kuitenkin voittamaan hankalan tappelun.


title: Guy (Final Fight)

text: Myöhemmin Guy tapaa Haggarin ja Codyn, jotka löytävät yhdessä tiensä Belgerin olinpaikan, jossa myös Jessicaa pidetään vankina. Saapuessaan paikalle Guy seuraa kuinka Cody lyö yläkoukulla Belgerin ikkunasta ulos, sillä välin kun Haggar vapauttaa tyttärensä. Guyn päättää kadota kaupungista ja jättää Codyn taakseen Jessican kanssa.


title: Guy (Final Fight)

text: Guy ei esiinny Final Fight pelisarjan toisessa osassa, vaan on kerrottu matkanneen Japaniin harjoittelemaan lisää kamppailutaitojaan. Mad Gear on kuitenkin palannut takaisin, mutta tällä kertaa laajentanut organisaatiotaan ympäri Euraasiaa. He ovat siepanneet Guyn morsiamen Renan ja sensein. Maki, Renan sisko ottaa tilanteen käsittelyynsä, kun ei saa yhteyttä Guyhin. Hän kutsuu Haggarin ja Carlosin suorittamaan pelastustehtävää. Onnistuneen tehtävän päätyttyä Guy kuulee tarinan ja lähettää kirjeen, kiittäen kaikkia ja aikovansa pian palata takaisin.


title: Guy (Final Fight)

text: Street Fighter Alpha -pelisarja seuraa Guyn harjoittelua ja pelisarjan toisessa osassa Guy on harjoittelun loppusuoralla ja Bushinryu -taistelutyylin mestari. Myös Zeku huomaa tämän ja pitää Guyta kelpo vastustajana ja tyylin jatkajana. Zekun mielestä mestareita voi kuitenkin olla vain yksi kerralla ja haastaa Guyn kaksinkamppailuun. Guy hyväksyy haasteen ja voittaa lopulta tappavan vaaralliseksi osoittautuneen kamppailun. Zeku nimittää Guyn 39. Bushinryun jatkajaksi ja varoittaa häntä pahaenteisestä uhkasta, joka aikoo korruptoida maailman.


title: Guy (Final Fight)

text: Guy jatkaa siitä mihin jäi. Hän saa selville Zekun puhumasta uhkasta, joka on rikosorganisaatio Shadaloo. Guy päättää tuhota organisaation ja aloittaa tutkimuksensa. Hän tapaa matkallaan Rosen, joka on päättänyt tuhota Shadaloon johtajan M. Bisonin. Guy yrittää saada Rosea luopumaan aikeistaan suojellakseen naista, joka siitä huolimatta aikoo toteuttaa suunnitelmansa. Guy päättää jatkaa myös omia etsintöjään ja tapaa matkalla vankilasta karanneen Codyn, joka on sekaantunut yhä syvemmälle katutappeluun ja toimii armottomana kostajana rikollisille. Guy tajuaa pian että kaikki rikollisia vastaan käydyt tappelut Metro Cityssä eivät olleet vain oikeuden ylläpitämistä vaan intohimosta tappelemiseen. Suutuspäissään Guy ja Cody tappelevat keskenään, mutta tunteiden viilennettyä kaksikko sopii riitansa ja Guy jatkaa matkaansa.


title: Guy (Final Fight)

text: Maki asettuu Guyta vastaan ja haastaa miehen bushinryu mestarin tittelistä kuolemaan saakka. Guy ei kuitenkaan pidä naista varteenotettavana, mutta ottelee häntä vastaan. Voitokkaan ottelun jälkeen Maki toteaa ettei aio luovuttaa ja haastaisi Guyn seuraavan kerran. Lopulta Guy löytää käsiinsä Bisonin, mutta huomaa kauhukseen Rosen ehtineen ennemmin paikalle ja löytää naisen pahasti loukkaantuneena tappelun jäljiltä. Guy vie tajuttomana olevan Rosen hoitoon.


title: Guy (Final Fight)

text: Mad Gearin lopullisen hajoamisen jälkeen Metro Cityssä puhkesi jengisota ja rikolliset taistelivat keskenään kaupungin vallasta, kunnes Skull Cross jengi nousi valta-asemaan. Guy on juuri palannut takaisin Metro Cityyn ja käy kaupungin pormestarin Haggarin luona. Hetkeä myöhemmin Skull Cross jengi räjäyttää pommin keskustassa, joka saa aikaan mellakan Metro Cityyn. Tämän seurauksena heidän johtajansa herra Black karkaa vankilasta. Etsivä Lucia Morgan ilmoittaa tapahtumasta Haggarille, joka pyytää Guyta mukaansa. He saavat mukaansa salaperäisesti paikalle ilmestyneen katutappelijan Deanin. Kolmikko taistelee uutta rikosjengiä vastaan ja onnistuu pääsemään aina Skull Cross jengin päämajaan. Guy kohtaa jengin pomon herra Blackin, jonka hän tappaa tappelun päätteeksi iskemällä hänet sähkögeneraattoriin. Kuoleman myötä kaatui myös Skull Cross jengi.


title: Guy (Final Fight)

text: Guy päättää pelastaa Metro Cityn vielä kerran, kun hän saa kuulla Shadaloo organisaation sivuliikkeen SIN:n myyvän laittomia aseita kaupunkiin. Guy tapaa pian matkallaan jälleen vankilasta karanneen Codyn, jonka kanssa hän ottaa yhteen. Cody ei suostu auttamaan Guyta, joka päättää yksin pelastaa kaupungin. Hän osallistuu SIN:n järjestämään turnaukseen, jossa Guy etenee aina päämajaan asti. Paikalla hän huomaa Bisonin kantavan tajuttomana olevaa Rosea. Guy uhkaa tuhota Bisonin letokoneen mikäli hän ei luovuta Rosea hänelle. Tilannetta ei kuitenkaan näytetä pelissä tappeliko Bison Guyta vastaan vai antoiko hän vapaaehtoisesti Rosen Guylle.


title: Guy (Final Fight)

text: Myöhemmin Guy tapaa lyhyen ajan sisällä toistamiseen Codyn, jolle Guy huomauttaa Codyn intohimosta tappeluun, joka siitä huolimatta kohdistuu vain rikollisiin. Guy pitää kaveriaan tästä huolimatta sankarina, vaikka Cody näkee asian toisin. Guy pyytää Codya palaamaan takaisin Metro Cityyn, mutta Codyn mielestä hänen ainoa oikea paikka on palata takaisin vankilaan.


title: Guy (Final Fight)

text: Guy esiintyy toisessa yhdysvaltalaisessa Final Fightin jatko-osassa . Alkuperästä poiketen Guy esiintyy pelissä aasialaisena rikospomona, joka vaikuttaa Metro Cityn Japan Town kaupunginosassa. Guy on kuitenkin pelattavana hahmona arcadetilassa, jossa ovat kaikki kolme alkuperäistä hahmoa (Haggar, Cody ja Guy) pelattavana.